title: Nautaeläimet

text: Luonnonvaraiset nautaeläimet olivat levinneet kaikkialle Eurooppaan pohjoista lukuun ottamatta, sekä Afrikkaan, Keski- ja Etelä-Aasiaan sekä Pohjois-Amerikkaan. Nykyisin niitä ei ole luonnonvaraisena Euroopassa kuin hajanaisia kantoja Keski- ja Itä-Euroopassa. Pohjois-Amerikan biisonilaumoille on käynyt melkein yhtä huonosti: nekin elävät enää lähinnä suojelualueilla.


title: Nautaeläimet

text: Nautaeläinten luonnonvarainen elinympäristö vaihtelee erittäin paljon. Monet lajit viihtyvät tiheissä metsissä, toiset taas suosivat aukeita ruohomaita. Tasankojen ohella nautaeläimet tulevat toimeen myös vuoristossa, jopa 6 000 metrin korkeudelle Himalajalle jakkien elinalueelle. Ravintonaan naudat käyttävät erilaista kasviravintoa, esimerkiksi heinää, lehtiä, puunkuorta, sammalta, sieniä ja jäkälää. Kaikki lajit tarvitsevat elinalueelleen pintavesistön ja ne myös ottavat mieluusti mutakylpyjä.


title: Nautaeläimet

text: Nautaeläimet kehittyivät Euraasiassa noin 5 miljoonaa vuotta sitten. Varhaiset nautaeläimet olivat nykyisten nilgaun ja nelisarviantiloopin kaltaisia, jotka kuuluvat myös nautaeläimiin. Ne poikkeavat ulkonäöltään selvästi muista nautaeläimistä.


title: Nautaeläimet

text: Naudat ovat laumaeläimiä ja joitain poikkeuksia kuten anoaa lukuun ottamatta ne elävät laumoissa. Laumojen koko vaihtelee pienistä perheryhmistä jopa tuhatpäisiin laumoihin. Useilla lajeilla pienlaumat liittyvät välillä suurlaumoiksi. Nautaeläimet näyttävät kömpelöiltä, mutta ne voivat juosta kovaa vauhtia. Niiden tavallisin askellaji on verkkainen käynti, mutta kiihtyessään ne ravaavat tai siirtyvät jäykähköön laukkaan. Kaikki nautaeläinlajit osaavat uida. Niiden aisteista haju on kehittynein ja niiden kuulo on erinomainen.


title: Nautaeläimet

text: Sonnit taistelevat paritteluaikaan kiivaasti naaraista ja arvojärjestyksestä ja lehmät saa yleensä korkea-arvoisin sonni. Lehmän kantoaika on lajista riippuen 9-11 kuukautta, jonka jälkeen naaras saa yleensä yhden vasikan, joka pystyy juoksemaan melkein heti syntymänsä jälkeen. Ihmiset ovat kesyttäneet monia nautaeläimiä kotieläimiksi. Niistä on saatu hyviä vetojuhtia ja arvokkaita maidon- ja lihantuottajia. Myös vuotia, sarvia, jänteitä, rasvaa ja lantaa käytetään. Nauta ja seebu polveutuvat sukupuuttoon kuolleesta alkuhärästä, kun taas aasialaisilla vesipuhveleilla, bantengeilla ja gaurin kesymuodolla gajaalilla on yhä lähisukulaisia luonnossa.


title: Antti Wihuri

text: Antti Taavetti (Anton David) Wihuri (vuoteen 1906 Jansson; 9. lokakuuta 1883 Kustavi – 28. joulukuuta 1962 Helsinki) oli suomalainen laivanvarustaja ja merenkulkuneuvos. Vuonna 1942 hän perusti yhdessä ensimmäisen puolisonsa Jenny Wihurin kanssa Jenny ja Antti Wihurin rahaston, joka on merkittävä suomalainen taiteen ja tutkimuksen tukija.


title: Antti Wihuri

text: Wihuri syntyi Kustavissa laivanvarustaja David Janssonin ja Josefina Österbergin poikana. Vanhemmat olivat kihloissa vuodesta 1882, mutta eivät ehtineet avioitua ennen Janssonin kuolemaa kesäkuussa 1883. Wihuri lähti vuonna 1895, vain vähän yli 10-vuotiaana, merille ja kouluttautui ensin perämieheksi ja myöhemmin merikapteeniksi. Hän työskenteli myös ahtausalalla ja laivameklarina. Wihuri perusti ensimmäisen varustamonsa 1916. Varustamo menestyi hyvin ja Wihurit päättivät lahjoittaa rahojaan hyviin tarkoituksiin. Talvisodan edellä ja sen aikana he tekivät huomattavia lahjoituksia puolustusvoimille. Wihuri sai merenkulkuneuvoksen arvonimen vuonna 1939 ja hänet vihittiin Helsingin kauppakorkeakoulussa kauppatieteiden kunniatohtoriksi vuonna 1955.


title: Antti Wihuri

text: Wihuri perusti vuonna 1953 Wihurin kansainvälisten palkintojen rahaston, joka on jakanut huomattaville säveltäjille myönnettävää Sibelius-palkintoa vuodesta 1953 lähtien sekä kuuluisille tiedemiehille jaettavaa Wihurin kansainvälistä palkintoa vuodesta 1958 lähtien. Kummankin Wihurin perustaman rahaston apurahojen ja palkintojen jako suoritetaan Wihurin määräyksen mukaisesti hänen syntymäpäivänään 9. lokakuuta.


title: Antti Wihuri

text: Toisen maailmansodan jälkeen Wihuri laajensi toimintaansa laivanvarustuksen lisäksi muillekin aloille niin, että lopulta hän omisti parikymmentä yritystä, muun muassa Teijon tehtaat Perniössä ja Volkswagen-autoja maahantuoneen Autola Oy:n. Nämä yhdistettiin vuonna 1961 Wihurin toisen puolison (vuodesta 1945) Rakel Wihurin liiketoimintoihin, joista yhdessä tuli Wihuri-yhtymä (nykyinen Wihuri Oy). Wihuri toimi omistamiensa yritysten johdossa kuolemaansa saakka. Wihuri Oy:n hallituksen puheenjohtajana toimii nykyisin Rakel Wihurin poika Antti Aarnio-Wihuri.


title: Antti Wihuri

text: Wihuri toimi pitkän ajanjakson Suomen Meripelastusseuran valtuuskunnan eli järjestön korkeimman päättävän elimen puheenjohtajana. Hänet nähtiin usein pelastusalusten komentosilloilla – eikä vain edustustehtävissä vaan toimivana kapteenina.


title: Antti Wihuri

text: Wihuri oli hyvin pidetty kapteeni, joskin maankuulu äärimmäisen tiukasta kurinpidostaan.


title: Antti Wihuri

text: Hänen aikanaan seura sai useitakin huippuluokan pelastusristeilijöitä: vuonna 1956 valmistuneen Helsinkiin sijoitetun "pelastusristeilijä Harmaja"n ja vuonna 1961 Kotkaa varten rakennetun pelastusristelijän "Niilo Saarinen".


title: Antti Wihuri

text: Kulosaaressa sijaitsee Wihurin muistoksi nimetty Wihurinaukio. Suomen Meripelastusseuran Helsinkiin sijoitettu uusi pelastusristeilijä on kastettu "Jenny Wihuriksi" Wihurin ensimmäisen vaimon Jenny Wihurin mukaan.


title: Entisöinti

text: Entisöinti eli entistäminen, restaurointi (latinan sanasta "restauratio") tarkoittaa esineen, rakennuksen tai muun vastaavan kohteen saattamista alkuperäistä muistuttavaan kuntoon. Useimmiten pyritään entisöinnissä käyttämään alkuperäisiä materiaaleja ja työmenetelmiä. Tavoitteena on usein saattaa entisöitävä kohde käyttöön kelpaavaksi. Entisöitävät kohteet voivat olla kulttuurihistoriallisesti merkittäviä tai suvun perintöesineitä.


title: Entisöinti

text: Huonekalujen entisöinti on 1980-luvulta lähtien tullut Suomessa suosituksi. Talonpoikaista tyyliä olevia suvun piironkeja, sivusta vedettäviä vuoteita, kaappi- ja seinäkelloja, kiikkutuoleja ja niin edelleen entistetään muistoesineiksi. Joskus entisöiminen voi aiheuttaa vahinkoa, kun vanhat hienot maalaukset poistetaan ja huonekalu puhdistetaan puun väriin. Talonpoikaishuonekalut valmistettiin useimmiten männystä ja ootrattiin tai muuten koristemaalattiin. Niitä ei juuri jätetty käsittelemättömiksi. Tyylihuonekalujen entisöinti on myös tavallista.


title: Entisöinti

text: Entisöinti on kasvanut harrastuksena. Kansalais- ja työväenopistot järjestävät kursseja harrastajille.


title: Entisöinti

text: Entisöinnin ammattikoulutusta tarjoavat ammatilliset oppilaitokset, esimerkiksi Teuvan ammatillinen oppilaitos.


title: Olga Rjabinkina

text: Olga Sergejevna Rjabinkina (, s. 24. syyskuuta 1976 Brjansk, Venäjän SFNT, Neuvostoliitto) on venäläinen kuulantyöntäjä.


title: Olga Rjabinkina

text: Rjabinkina työnsi Sydneyn olympialaisissa 2000 kymmenenneksi tuloksella 17,85. Pariisin MM-kisoissa 2003 hän karsiutui. Vuonna 2004 hän voitti Euroopan cupin työnnettyään 18,92. Hän karsiutui samana vuonna Ateenan olympialaisissa. Rjabinkina voitti 2005 sisäratojen EM-pronssia. Hän voitti sinä vuonna myös Euroopan talviheittocupin sekä Euroopan cupin ennätystuloksellaan 19,65. Helsingin MM-kisoissa hän voitti kultaa tuloksella 19,64. Kauden lopussa hän oli kolmas.


title: Olga Rjabinkina

text: Rjabinkina voitti MM-pronssia Moskovan sisäratojen MM-kisoissa 2006. Samana vuonna hän voitti sisäratojen Venäjän mestaruuden, sijoittui toiseksi Euroopan talviheittocupissa ja kolmanneksi Göteborgin EM-kisoissa. Yleisurheilun maailmancupissa hän oli toinen. Birminghamin sisäratojen EM-kilpailuissa 2007 hän sai pronssia.


title: Olga Rjabinkina

text: Lähde: IAAF


title: Ootraus

text: Ootrauksella tarkoitetaan esimerkiksi huonekalun tai oven pintakäsittelyä maalaamalla siten, että se muistuttaa puupintaa. Siinä pintaan maalataan puun syyt ja muut kuviot näkyviin. Ootraus eli puumukailumaalaus oli tyypillistä talonpoikaishuonekalujen valmistuksessa, kun haluttiin männystä valmistetun huonekalun näyttävän esimerkiksi tammelta tai muulta jalopuulta. Ootraus on suurta taitoa vaativaa käsityötä.


title: Ootraus

text:
Aikoinaan oli myös taloja kiertäviä maalareita, jotka maalasivat koristemaalauksia ja ootrausta huonekaluihin. Köyhillä talonpojilla ei ollut varaa ostaa kalliita esimerkiksi mahonkisia tai pähkinäpuisia huonekaluja, joita he olivat nähneet kartanoissa. Maalaamalla saatiin huonekalu muistuttamaan kallista jalopuuta. Ootraus on kuulto- eli lasuurimaalausta, joka tarkoittaa, että alempi kerros (yleensä sopiva pohjamaalaus) näkyy kuultavasti läpi.
Ootrausliemi on yleensä vesipohjainen (esimerkiksi kotikalja, maito tai piimä) tai öljypohjainen (ohennettu vernissa). Eri pigmenteillä saadaan kullekin puulajille sopivia värejä, esimerkiksi kasselinruskea pähkinäpuulle, luonnonterra tammelle, ja poltettu terra mahongille. Pohjavärin tulisi muistuttaa puun vaalean kohdan väriä.


title: Ootraus

text: Ootrauksessa työvälineinä näytetään erilaisia kampoja, piiskoja, lastoja sekä kankaita. Kuultavan lopputuloksen saamiseksi käytettävien väripigmenttien tulisi olla huonosti peittäviä. Vesipohjainen ootraus on kestävyydeltään heikko, joten se kannattaa suojata esim. lakalla.


title: Ootraus

text: Tiettävästi vanhimmat tunnetut puunmukailukoristelut ovat yli 4000 vuotta vanhoja. Pronssikaudelta on löytynyt puukuvioista savitavaraa, ja monet varhaisimmista esimerkeistä ovat peräisin Egyptistä, maasta, jossa kasvaa hyvin vähän puita. Myös Egyptiläisistä sarkofageista on löydetty ootrauksen tyyppisiä koristeita. Puunmukailun todellinen suosio alkoi vasta keskiajalla, jolloin ootrausta suosittiin kirkkojen ja linnojen sisustuksissa. Myöhemmin ootrauskoristelu löysi tiensä varakkaisiin porvariskoteihin.


title: Ootraus

text: Englannissa puunmukailutaito kehittyi myöhemmin, ja eräs vanhimmista esimerkeistä, noin vuodelta 1600 peräisin oleva tammea jäljittelevä paneeli, on yhä nähtävissä Lontoon Victoria ja Albert - museossa. Yleensä vanhimmat mukailutyöt löytyvät 1600-luvun kirkkojen sisustuselementeistä ja barokkihuonekaluista. Näissä mukailutöissä tuloksena oli useimmiten karkeahkosti jäljitelty syykuviointi tai hyvin vapaasti imitoitu luonteenomainen väri. Huonekaluissa haluttiin jäljitellä hyvin tummia puulajeja esim.ebenholzia. Kirkoista löytyvät penkkien päädyt ym. osat ovat monesti ruskehtavia ja kuvioinnista on välillä vaikea sanoa onko kyseessä puun vai kivenmukailu.


title: Ootraus

text: Suomessa käsityöammatin harjoittajat perustivat ammattikiltoja asemansa parantamiseksi; esimerkiksi Turussa 1600-luvun alkupuolella perustetut killat määräsivät mestarikokeen avulla alalle valittavien taidollisen tason. Maalariammattikuntaan pyrkivien kisällien opintomatkat suuntautuivat 1700-luvulla useasti Ruotsiin, joka suurvalta-asemansa takia seurasi Euroopassa vallalla olevia tyylivirtauksia. Vauraan Ruotsin linnoista, kirkoista ja kartanoista löytyi loputtomasti ihmettelyn aiheita Suomesta tulleille maalarialan kisälleille ja mestareille.


title: Ootraus

text: Barokin jälkeen puun mukailutekniikan käyttö väheni melkoisesti, mutta sen sijaan kiven jäljittelystä tuli entistä suositumpaa. Ootrauksen teko-ohjeita on Ruotsissa 1700-luvulla painetuissa maalausoppaissa. Sitä mukaa kun siirtomaavaltiot toivat eurooppaan uusia ja kalliita puulajeja, koristemaalarit opettelivat jäljittelemään niiden syykuviointia. Tällöin ootrattiin tammea ja mahonkia, pähkinäpuuta, palisanteria ja teakia.


title: Ootraus

text: Ruotsissa 1800-luku oli jäljittelyjen kukoistus aikaa kertaustyyleineen. Käyttökohteina olivat muun muassa paneeli(seinä), katot, ovet ja listoitukset. Käytetyimpiä malleja olivat vaaleasävyinen vaahtera makuu- ja ruokahuoneissa sekä tummempi mahonki herrainhuoneissa, kirjastoissa, saleissa ja halleissa. Talonpoikaisrakennuksissa yksinkertaistettuja maalauskoristeluja, joissa värisävyt olivat lähellä aitoja puun värejä ja kuviointi riippui tekijästä. Ruotsista löydetyssä päiväkirjassa merkintä: 3 september 1800 – "Mahogenemåla 18 stolar till salen".


title: Ootraus

text: Biedermeier aikana n. 1840–1860 huonekkalut olivat lakattua jalopuuta tai kotimaisista puulajeista valmistetut maalattiin tummiksi esimerkiksi ebenholzia muistuttaviksi ootraamalla. Myös huoneiden ovilevyjen puujäljitelmämaalaus yleistyi. Kirkoissa saatettiin koko kiinteä sisustus ootrata tammea jäljitellen. Joissakin kohteissa tiedetään tehdyn seetripuumaalausta. 1800-luvun puolivälissä Thomas Kershaw ja John Taylor asettivat näytteille paneeleja, joissa oli niin taidokasta puunmukailua, että arvostelijat vaativat todisteita, että kyseessä olivat maalatut jäljitelmät eikä aito puu. Viktorian aikakaudella puunmukailusta tuli erittäin suosittua, ja asiakas voi valita luetteloista esimerkiksi katajan, saarnen, pähkinäpuun, tammen, rautatammen, koivun, linnunsilmävaahteran, italialaisen pähkinäpuun, oksatammen, mahongin, pikimännyn, juuritammen, palisanterin tai satiinipuun. 1850- luvun jälkeen tulivat käyttöön metallikammat, joilla tehtiin yksinkertaisia syykuvioita, useimmiten ne tehtiin kuitenkin siveltimellä.


title: Ootraus

text: Kamman käyttöönoton jälkeen seurasi 20–30 vuoden kausi (1870–1900), jolloin lähes kaikkien uusien kirkkojemme sisätilojen puuosat ootrattiin vaaleahkon tammen näköisiksi. Tehtiin myös pähkinäpuujäljitelmää. Ovissa kehä ootrattiin suorasyiseksi ja peileihin saatettiin tehdä taidokkaita pähkinäpuun juurivisan kuvioita. Visapuun mukailussa kostean maalipinnan kuviointiin käytettiin aikoinaan erilaisten siveltimien ja luonnonpesusienen lisäksi teuraseläinten rakkoja, joita pyöriteltiin yli koko käsiteltävän pinnan. Uusrenessanssia eli 1800-luvun kolmen viimeisen vuosikymmenen aikaa voidaan kutsua koristemaalauksen runsauden kultakaudeksi. Marmorointi ja ootraus kuuluivat lähes aina tämän aikakauden interiöörien maalaukseen. Tammi ja pähkinäpuu olivat suosituimpia puulajeja. Ootrauksen loistoaikoina ranskassa tehtiin jo ero tavallisten kylämaalarien kömpelöimpien, pelkäksi puunmukailuksi kutsuttujen yritelmien sekä taiteilijoiden tekemien faux bois-puujäljitelmien välillä.


title: Ootraus

text: Vuosisadan vaihteen tienoilla tuli huonekaluissa ja ovilevyissä muotiin vaalean visakoivun jäljittely. Rautasängytkin maalattiin usein 10-luvulla visakoivulta näyttäviksi. Mahongin jäljittely tuli uudelleen muotiin 1920–1930-lukujen tummien tapettien käytön yhteydessä. Tätä ennen mahonkia oli jäljitelty 1800-luvun alkupuolelta lähtien, etupäässä kuitenkin huonekalujen pinnoissa, petsaamalla, sekä ootraustekniikkaa käyttäen. myös kansanomaisissa huonekaluissa mahonkia jäljittelevä poltetun terran väri oli pitkään valta-asemassa.


title: Ootraus

text: Hienointa puunmukailua näkee usein marmoroinnin yhteydessä, etenkin Keski-Euroopassa joko illusiomaalausten pohjana tai osana. Rooman Villa Borghesessa on faux bois -ovi, josta avautuu illuusio näkymä. Fontainebleaun palatsin muutamissa ovissa ja lautapaneeleissa on sypressijäljitelmää, jossa on vaaleanharmaalla pohjalla vaaleampia arpia (puun lahoamisesta) ja luonnonsienalla tehty suonistus.


title: Felix Hoffmann

text: Felix Hoffmann (1868–1946) oli saksalainen kemisti, joka kehitti aspiriinin. Hän opiskeli kemiaa Münchenissä, ja työskenteli Bayerin lääketehtaan tutkimusosastolla vuodesta 1894. Vuonna 1897 hän onnistui syntetisoimaan asetyylisalisyylihappoa stabiiliin muotoon, joka kävi lääkinnällisiin tarkoituksiin. Bayer toi tuotteen markkinoille aspiriinin nimellä.


title: Felix Hoffmann

text: Samana vuonna Hoffmann ehdotti Bayerille, että kipu- ja yskänlääkkeeksi sopiva diasetyylimorfiini kannattaisi myös rekisteröidä. Sen tuotenimeksi tuli heroiini. Ennen kuin sen voimakasta riippuvuutta aiheuttava ominaisuudet tunnettiin, Bayer ehti myydä lääkettä yskänlääkkeeksi, lievittämään synnytystuskia, leikkauskipuja ja sotavammoja.


title: Felix Hoffmann

text: Hoffmann jatkoi työskentelyä Bayerin markkinointiosastolla eläkeikäänsä asti. Hän ei mennyt koskaan naimisiin. Vaikka aspiriinista tuli maailmankuulu, Hoffmann eli varsin tuntemattomana Sveitsissä kuolemaansa vuonna 1946 asti.


title: Zacharius Carls Group

text: Zacharius Carls Group on Torniossa 1990-luvun alussa perustettu rockyhtye. Bar Loosessa 8.1.2011 soitetun konsertin jälkeen yhtye on jäänyt tauolle "määrittelemättömäksi ajaksi" soittaen vain satunnaisia konsertteja.


title: Zacharius Carls Group

text: Entiset jäsenet:


title: Einsteinin summaussääntö

text: Einsteinin summaussääntö eli Einsteinin merkintä on Albert Einsteinin vuonna 1916 esittelemä lyhennysmerkintä, jota käytetään erityisesti tensoreiden yhteydessä.


title: Einsteinin summaussääntö

text: Einsteinin summaussääntö on periaatteessa yksinkertainen. Lauseke


title: Einsteinin summaussääntö

text: joka tavallisesti kirjoitetaan summausmerkintää käyttäen


title: Einsteinin summaussääntö

text: voidaan kirjoittaa hyvin kompaktiin muotoon


title: Einsteinin summaussääntö

text: Einsteinin merkinnässä siis yksinkertaisesti jätetään koko summaus kirjoittamatta näkyviin samalla myös summausindeksi. Yllä olevissa lausekkeissa indeksi formula_4 käy läpi kaikki sille kulloinkin sallitut arvot. Jos lauseke sisältää useita indeksejä, summaus tapahtuu aina toistetun indeksin yli. Etenkin suhteellisuusteoriassa on yleisesti vakiintunut tavaksi merkitä summausindeksi latinalaisella kirjaimella silloin, jos summausindeksi käy läpi arvot 1, 2 ja 3 (aika-avaruuden avaruusosa) ja kreikkalaisella kirjaimella silloin, kun summausindeksi saa arvot 0, 1, 2 ja 3 (eli myös aikakoordinaatti otetaan mukaan).


title: Einsteinin summaussääntö

text: Usein edellytetään, että summauksessa toisen indeksin on oltava ylhäällä ja toisen alhaalla (kontra- ja kovariantit indeksit). Tällöin jommankumman vektorin indeksi on yleensä nostettava tai laskettava metrisen tensorin avulla. Näin on esimerkiksi juuri suhteellisuusteoriassa, jossa avaruus ei yleisesti ottaen ole laakea ja jossa siksi formula_5 ja formula_6 ovat yleensä eri vektoreita.


title: Einsteinin summaussääntö

text: Einsteinin merkintää käyttäessä tulee usein vastaan kaksi hyvin käytännöllistä merkintää: Kroneckerin symboli eli Kroneckerin delta


title: Einsteinin summaussääntö

text: ja Levi-Civitan (tensori)tiheys


title: Einsteinin summaussääntö

text: Kahden (3-avaruuden) vektorin pistetulo


title: Einsteinin summaussääntö

text: voidaan kirjoittaa Einsteinin merkintää käyttäen kompaktisti


title: Einsteinin summaussääntö

text: Vektoreiden ristitulo tiivistyy vielä kompaktimpaan muotoon


title: J. H. Erkko

text: Juhana Heikki (Johan Henrik) Erkko (16. tammikuuta 1849 Orimattila – 16. marraskuuta 1906 Helsinki) oli suomalainen runoilija, aforistikko, näytelmäkirjailija ja kulttuurivaikuttaja.


title: J. H. Erkko

text: Erkon vanhemmat olivat maanviljelijä Juhani Eerikinpoika Eerakkala ja Maria Kyöstilä. Päivälehden päätoimittaja Eero Erkko oli hänen nuorempi veljensä. Erkko valmistui kansakoulunopettajaksi Jyväskylän seminaarista 1872 ja toimi sitten opettajana Johanneksen Rokkalan lasitehtaan koulussa 1872–1873 ja Viipurissa Adam Wilken perustamassa koulussa 1874–1885, joskin hän oli koulun kirjoilla vuoteen 1892 asti. Opettajan virasta erottuaan Erkko sai valtioneläkkeen ja 1906 kirjailijaneläkkeen, jota hän ei kuitenkaan kerinnyt nauttia. Viipurilaisen "Ilmarinen" -lehden toimittaja Erkko oli 1874–1876 ja "Ilmiö"-nimisen aikakauslehden julkaisija ja toimittaja 1880–1881. Käkisalmen kunnallisneuvosmiehenä Erkko toimi 1893–1894 ja viinanpolttimoiden ja alkoholin vähittäismyynnin tarkastajana Tampereella 1896–1898. Erkko teki useita matkoja Eurooppaan vuosien 1877 ja 1902 välillä, mutta kävi myös Egyptissä ja Palestiinassa yhdessä Jaakko Häklin kanssa vuonna 1900.


title: J. H. Erkko

text: Erkon kuolema herätti huomiota ja hautajaisissa hänen arkkuaan kantoivat Eero Erkko, Juhani Aho, Pekka Halonen, Eino Leino, Oskari Merikanto, E. N. Setälä, K. A. Castrén ja Juho Lallukka. Erkko oli suomalaisuusaatteen kannattaja ja vaikutti tarmokkaasti kansanvalistuksen piirissä tukien nuorisoseurojen, raittiusseurojen ja työväenyhdistysten perustamista ja toimintaa. Hän rakennutti 1902 itselleen Erkkola-nimisen taiteilijakodin Tuusulaan. Talon suunnitteli Pekka Halonen ja se rakennettiin Erkon toivomuksesta lähelle Syvälahden torppaa, jossa Aleksis Kivi oli viettänyt 1872 viimeiset elinkuukautensa veljensä Albert Stenvallin hoidossa.


title: J. H. Erkko

text: Monet Erkon runoista ovat tunnettuja lauluja, muun muassa Hämeen maakuntalaulu "Hämäläisten laulu", "Jouluaatto" (alkaa sanoin: No onkos tullut kesä) ja "Kansalaislaulu" (alkaa: Olet maamme armahin Suomenmaa). Erkko oli suomalaisen aforismin uranuurtaja, hän julkaisi tiettävästi ensimmäiset suomenkieliset aforismit vuonna 1899 teoksessaan Runoelmia ja ajatelmia.


title: ISO 3166-2:JP

text: ISO 3166-2:JP on ISO 3166-2 standardin osajoukko, joka määrittää geokoodit Japanille. Se käsittää 47 prefektuuria. Ensimmäinen osa on ISO 3166-1:n koodi JP Japania varten, toinen osa on kaksinumeroinen luku.


title: ISO 3166-2:JP

text: Nimet on lueteltu Kunrei-shiki (ISO 3602) latinisaatiojärjestelmän mukaan, Hepburn-latinisointi on suluissa.


title: ESDI

text: ESDI (lyhenne sanoista "Enhanced Small Device Interface") on Maxtorin kehittämä väylästandardi kiintolevyille. ESDI on kehitetty parannuksena Seagaten ST-506 ja ST-412 väylistä muun muassa parantamalla luotettavuutta ja nopeutta sekä kasvattamalla levyjen maksimikokoa. ESDI siirsi suuren osan väylän elektroniikasta erilliseltä ohjainkortilta suoraan kiintolevylle itseensä. ESDI kehitettiin 1980-luvulla ja 1990-luvulla sen korvasivat SCSI ja IDE.


title: ESDI

text:
Väylä käytti kahta kaapelia: 34-pinninen ja 20-pinninen.
ESDI:stä on julkaistu standardi X3.170-1990.


title: Johnny Rep

text: Nicholaas "Johnny" Rep (s. 25. marraskuuta 1951 Zaandam, Alankomaat) on alankomaalainen jalkapalloilija ja maajoukkuepelaaja. Johnny Rep oli hyökkääjä. Hän on eniten maaleja (7) MM-kisojen lopputurnauksessa tehnyt alankomaalainen.


title: Johnny Rep

text: Rep aloitti ammattilaisuransa Amsterdamin AFC Ajaxissa Eredivisiessä. Heti ensimmäisellä kaudella Rep voitti Hollannin mestaruuden Ajaxin paidassa ja toisella kaudella ns. tuplan eli liigamestaruuden ja Hollannin Cupin. Ajaxin joukkueessa tuli menestystä myös eurokentiltä. Ajax voitti Euroopan Cupin vuonna 1972, sekä vuonna 1973, kun Johnny Rep teki finaalissa voittomaalin Juventusta vastaan. Vuotta aiemmin oli tullut Intercontinental Cupin voitto ja Euroopan Supercupin Ajax voitti sekä 1972 että 1973 ja jokaisessa loppuottelussa Rep onnistui maalinteossa.


title: Johnny Rep

text: Ajaxista Johnny Rep siirtyi Primera Divisióniin Valencia CF:n joukkueeseen vuonna 1975. Menestystä Espanjan auringon alla ei kuitenkaan tullut ja Rep siirtyi Ranskan pääsarjaan Ligue 1:een SC Bastian joukkueeseen vuonna 1977. Sieltä matka kulki AS Saint-Étienneen, jossa Rep pääsi juhlimaan vielä kerran mestaruutta. Ranskan mestaruus tuli vuonna 1981. Cup-kilpailuissa ei ollut onni myötä. Vuonna 1978 AS Saint-Étienne ja Rep pääsivät UEFA Cupin loppuotteluun, mutta PSV Eindhoven oli vahvempi. AS Saint-Étienne koki saman kohtalon Ranskan Cupin loppuotteluissa vuosina 1981 ja 1982.


title: Johnny Rep

text: Rep palasi Hollantiin vuonna 1983. Feyenoordin paidassa hän saalisti vielä kaksi Hollannin liigan pronssia ja lopetti uransa vuonna 1987 HFC Haarlemissa.


title: Johnny Rep

text: Johnny Rep pelasi oikeana hyökkääjänä vuoden 1974 ja vuoden 1978 MM-kilpailuissa ja sai molemmista turnauksista MM-hopeaa. Vuoden 1974 lopputurnauksessa hän teki neljä maalia ja vuoden 1978 turnauksessa kolme. Maailmanmestaruuskilpailujen lisäksi Johnny Rep edusti Hollantia vuoden 1976 ja vuoden 1980 EM-kilpailuissa ja voitti 1976 EM-pronssia. Yhteensä Rep pelasi Hollannin maajoukkueessa 42 peliä tehden niissä 12 maalia. Hän teki maalin heti ensimmäisessä maaottelussaan ystävyysottelussa Espanjaa vastaan.


title: Ernst Happel

text: Ernst Happel (29. marraskuuta 1925 – 14. marraskuuta 1992) oli itävaltalainen jalkapalloilija ja jalkapallovalmentaja. Hän valmensi Alankomaiden jalkapallomaajoukkueen hopealle vuoden 1978 MM-kisoissa.


title: Ernst Happel

text: Ernst Happel pelasi 14 vuotta (1943–54 ja 1956–59) SK Rapid Wienin joukkueessa voittaen 6 Itävallan Bundesliigan mestaruutta, neljä hopeaa ja kaksi pronssia, sekä yhden Itävallan Cupin. Joissain lähteissä Happelin mestaruuksien määräksi sanotaan 7, mutta kauden 1944–45 mestaruus ei ole virallinen, koska kausi jäi kesken. Välillä hän kävi pelaamassa kaksi kautta (1954–56) Ligue 1:ssä Racing Club de Paris:n joukkueessa. Ernst Happel pelasi Itävallan jalkapallomaajoukkueessa 51 maaottelua ja voitti pronssia maailmanmestaruuskisoissa vuonna 1954 Sveitsissä. Hän oli maajoukkueessa myös vuoden 1958 MM-kisoissa jolloin Itävalta pääsi 16 parhaan joukkoon.Ernst Happel aloitti valmentajan uransa vuonna 1962 Eredivisien ADO Den Haagin peräsimessä, jonka hän johdatti kahdesti sarjan kolmanneksi ja Hollannin Cupin voittoon vuonna 1968. Sen jälkeen hän siirtyi Feyenoordin valmentajaksi. Happel johdatti Feyenoordin kahteen Hollannin mestaruuteen ja kolmesti toiseksi. Feyenoord voitti myös yhden Hollannin cupin Happelin alaisuudessa. Vuonna 1970 Happel valmensi Feyenoordin sekä Euroopan Cupin että Intercontinental Cupin voittoon. Feyenoordista hän siirtyi Espanjan Segunda Divisióniin Real Betisin peräsimeen kaudeksi ja nosti Real Betisin Primera Divisióniin. Espanjasta matka jatkui Belgian liigaan Club Bruggeen, jonka Happel johdatti kolmeen mestaruuteen ja kahteen cup-voittoon.


title: Ernst Happel

text: Vuonna 1978 Ernst Happel astui Alankomaiden jalkapallomaajoukkueen peräsimeen. Hän johdatti Hollannin MM-kisoissa finaaliin asti, mutta lopulta Argentiina oli vahvempi ja Hollanti sai MM-hopeaa.


title: Ernst Happel

text: Maajoukkuepestin jälkeen Happel siirtyi valmentamaan KRC Harelbekea Belgian 2. divisioonaan. Sieltä hän siirtyi takaisin Belgian pääsarjaan nyt Standard Liègen päävalmentajaksi. Standard Liège sijoittui Happelin johdattamana sarjassa toiseksi ja kolmanneksi. Belgiasta Happel siirtyi Bundesligaan Hamburger SV:n peräsimeen. Hänen johdollaan Hamburger SV voitti kaksi Saksan mestaruutta ja yhden Saksan Cupin. Vuonna 1983 Ernst Happel johdatti Hamburger SV:n Euroopan Cupin mestaruuteen ja samalla hän teki historiaa. Ernst Happel ja Ottmar Hitzfeld ovat ainoat valmentajat, jotka ovat johdattaneet kaksi eri seuraa Euroopan Cupin tai Mestarien liigan voittoon. Vuonna 1987 hän palasi kotimaahansa FC Swarovski Tirolin valmentajaksi. Happel voitti joukkueen kanssa kaksi Itävallan mestaruutta ja yhden Itävallan Cupin.


title: Ernst Happel

text: Vuonna 1992 Ernst Happel palasi maajoukkuevalmentajaksi, kun hänestä tuli Itävallan maajoukkueen päävalmentaja. Hän kuoli samana vuonna syöpään 66 vuoden ikäisenä. Wienissä sijaitseva "Praterstadion" nimettiin Happelin kunniaksi Ernst-Happel-Stadioniksi.


title: Pohjalaisia

text: Pohjalaisia tarkoittaa seuraavia:


title: Savoy

text: Savoy tarkoittaa seuraavia asioita:


title: Artystone

text: Artystone (muinaispersiaksi "Irtašduna", syntyi noin 535 eaa., kuoli vuoden 506 eaa. jälkeen) oli Persian kuninkaan Kyyros Suuren tytär ja Dareios I:n vaimo. Dareios otti myös aviopuolisoikseen Artystonen siskon Atossan. Herodotoksen mukaan Artystone oli Dareioksen suosikkivaimo, ja hän teetti tästä kultaisen patsaan.


title: Artystone

text: Artystone ja Dareios saivat ainakin kolme lasta:


title: Krita

text: Krita on avoimeen lähdekoodiin perustuva digitaaliseen piirtämiseen ja maalaamiseen sekä kuvitukseen erikoistunut kuvankäsittelyohjelma, joka on osa KDE-yhteisön Calligra-toimisto-ohjelmapakettia. Ennen nykyistä nimeään Krita tunnettiin nimillä KImageShop ja Krayon ja se liitettiin osaksi KOfficea vuonna 2005. Se siirtyi Calligraan, kun projekti luotiin vuonna 2010.


title: Krita

text: Käyttöliittymältään Krita muistuttaa enemmän Adobe Photoshopia kuin GIMPiä, mutta on GIMPin tavoin vapaa ohjelmisto. Kritassa on tyypilliset kuvankäsittelyohjelmalta odotettavat ominaisuudet ja työkalut.


title: Hugo Sánchez

text: Hugo Sánchez Márquez (s. 11. heinäkuuta 1958 México, Meksiko) on meksikolainen entinen jalkapalloilija ja nykyinen jalkapallovalmentaja.


title: Hugo Sánchez

text: Sánchezia pidetään yleisesti Meksikon kaikkien aikojen parhaana pelaajana. Häntä pidetään myös yhtenä sukupolvensa parhaista hyökkääjistä maailmassa.


title: Hugo Sánchez

text: Sánchez edusti urallaan seuratasolla kotimaassaan UNAMia, Américaa, Atlantea ja Celayaa, Espanjassa Atlético Madridia, Real Madridia ja Rayo Vallecanoa, Yhdysvalloissa San Diego Sockersia ja Dallas Burnia sekä Itävallassa LASK Linziä. Real Madridin riveissä hän saavutti muun muassa viisi Espanjan mestaruutta ja UEFA Cupin voiton. Sánchez voitti myös viisi kertaa Pichichin Espanjan liigan parhaana maalintekijänä. Hän muodosti 1980-luvulla erään Euroopan pelätyimmistä kärkipareista Real Madridissa yhdessä Emilio Butragueñon kanssa. Meksikon maajoukkuetta hän edusti MM-kisoissa vuosina 1978, 1986 ja 1994.


title: Hugo Sánchez

text: Sánchez on valmentanut kotimaassaan UNAMia ja Necaxaa. Meksikon maajoukkueen päävalmentajaksi hänet nimitettiin vuoden 2006 marraskuussa. Hänen johdollaan Meksiko voitti vuonna 2007 Copa Américassa ja Pan American Games -kisoissa pronssia ja CONCACAF Gold Cupissa hopeaa. Sánchez, joka uhosi ennen päävalmentajan pestiään johdattavansa Meksikon MM-kultaan, ei kuitenkaan onnistunut luotsaamaan maan olympiajoukkuetta Pekingin 2008 olympialaisiin ja sai potkut tehtävistään maaliskuussa 2008.


title: Hugo Sánchez

text: Joulukuussa 2008 Sánchez palasi valmennustehtäviin tehtyään kauden loppuun asti ulottuvan sopimuksen Primera Divisiónissa pelaavan UD Almerían päävalmentajaksi. Sánchez johdatti seuran lopulta kaudella 2008–2009 liigassa sijalle 11. Seuraava kausi alkoi kuitenkin kehnosti ja seura voitti vain kolme kauden 15 ensimmäisestä ottelustaan. Lopullinen niitti Sánchezille oli 2–0 tappio RCD Espanyolille joulun alla ja hän sai potkut tehtävistä.


title: Heidi Herala

text: Heidi Helka Tuulikki Herala (s. 10. tammikuuta 1960 Helsinki) on suomalainen näyttelijä.


title: Heidi Herala

text: Herala opiskeli Teatterikorkeakoulussa vuosina 1979–1983, minkä jälkeen hän on näytellyt Lahden kaupunginteatterissa 1983–1987, Turun kaupunginteatterissa 1987–1991 ja Helsingin kaupunginteatterissa vuodesta 1991 lähtien. Hän on vieraillut Tampereen Teatterikesässä.


title: Heidi Herala

text: Televisiossa Heidi Herala on nähty muun muassa MTV3:lla keväällä 2009 ja 2010 esitetyssä draamasarjassa "Helppo elämä" ja muutaman jakson ajan saippuasarjassa "Salatut elämät" roolihahmonaan Raija Autio. Lisäksi hän on näytellyt elokuvissa.


title: Heidi Herala

text: Vuonna 2010 Herala esitti Eilan roolin Helsingin kaupunginteatterissa Sinikka Nopolan näytelmässä "Eila, Rampe ja palvattu onni". Hän oli pääosassa myös Taru Mäkelän ohjaamassa elokuvassa "Eila, Rampe ja Likka".


title: Heidi Herala

text: Heidi Heralan vanhemmat olivat näyttelijät Helge Herala ja Marja Korhonen. Herala on ollut vuodesta 1986 naimisissa näyttelijä Seppo Maijalan kanssa. Pariskunnalla on neljä lasta, joista Lauri Maijala (s. 1986) on teatteri- ja elokuvaohjaaja sekä muusikko.


title: Susanna Kaysen

text: Susanna Kaysen (11. marraskuuta 1948 Cambridge, Massachusetts, Yhdysvallat) on yhdysvaltalainen kirjailija. Kaysen syntyi ja kasvoi Cambridgessä, Massachusettsissa.


title: Susanna Kaysen

text: Vuonna 1967 Kaysen joutui masennuksen vuoksi psykiatriseen sairaalaan. Hänellä todettiin epävakaa persoonallisuus. Hän oli sairaalassa kahdeksantoista kuukautta. Kaysenin tunnetuin teos on hänen omiin muistelmiinsa perustuva "Girl, Interrupted", joka kertoo hänen viettämästään ajastaan psykiatrisessa sairaalassa. Kirjasta on tehty elokuva "Vuosi nuoruudestani", joka sai ensi-iltansa vuonna 1999. Elokuvassa Kaysenia esittää Winona Ryder.


title: Pätkä

text: Pätkä () on Ola Fogelbergin luoma sarjakuvahahmo, joka seikkailee useimmiten yhdessä parhaan ystävänsä Pekka Puupään kanssa.


title: Pätkä

text: Alun perin Pätkä esiintyi "Herra Pätkä" -nimisessä omassa sarjakuvassaan, joka ilmestyi Elannon henkilöstölehdessä "Työtoverissa" vuosina 1929–1943. "Kuluttajain Lehden" sivuilla ilmestyneessä "Pekka Puupää" -sarjakuvassa Pätkä nähtiin ensi kerran vuonna 1931, ja Pekka ja Pätkä alkoivat pian esiintyä säännöllisesti toistensa sarjoissa. Lopulta Pätkä jäi yhdeksi "Pekka Puupään" vakiohahmoista, kun hänen oma sarjakuvansa lakkasi.


title: Pätkä

text: Sarjakuvassa Pätkä on pitkänenäinen, lyhyt ja hieman pyöreähkö mies. Hänkään ei ole suuri järjenjättiläinen, mutta kuitenkin jonkin verran nokkelampi kuin Pekka. Molemmat ovat Justiinan kurin alla. Sarjakuvan Pätkä on myös itse naimisissa, toisin kuin elokuvissa. Rouva Pätkää ei kuitenkaan nähty usein.


title: Pätkä

text: Sarjakuvassa Pätkä usein houkuttelee Pekan pahoille teille, kuten juomaan tai pelaamaan korttia. Hän lyö myös monesti vetoa Pekan kanssa, ja oveluudellaan yleensä voittaa. Pekka suostuu usein Pätkän ehdotuksiin ja seurauksena kärsii jotain.


title: Pätkä

text: "Pekka ja Pätkä" -elokuvissa Pätkää esitti Masa Niemi. Hän oli kova akrobaatti. Elokuvissa Pätkän hahmo oli monessa suhteessa erilainen kuin sarjakuvissa ja hänestä oli tullut Pekan tasavertainen aisapari, kun taas sarjakuvassa Pekka oli ollut selkeästi Pätkää tärkeämpi henkilö. Elokuvasarja päättyi Niemen tehtyä itsemurhan vuonna 1960. Elokuvissa Pätkän vakiohokema oli ""Asiahan ei tietysti minulle kuulu, mutta..."" Pätkän etunimi ilmoitettiin vain elokuvassa "Pekka ja Pätkä lumimiehen jäljillä"; se oli niin ikään "Pätkä".


title: Asiakkuudenhallinta

text: Asiakkuudenhallinta () on käsite, joka sisältää asiakaslähtöisen ajattelutavan organisaatiossa sekä siihen liittyvät tietojärjestelmät. Suhteiden muodostumisen ja kehittämisen taustalla on se ajatus, että suhteet tuovat hyötyä molemmille osapuolille. Asiakkaalle hyöty tuo esimerkiksi ostamiseen liittyvän riskin alenemisen suhteen kehittyessä ja luottamuksen syntyessä. Myös alennukset, nopeampi palvelu, tuotteen tai palvelun räätälöinti, samanlaisen arvomaailman jakaminen ja tuttavuussuhde voivat tuoda haluttua etua asiakkaalle. Yrityksen hyöty on lisääntyneet myyntitulot ja markkinaosuuksien kasvaminen nyt ja tulevaisuudessa. B2B-markkinoilla suhteen tuomia etuja on esimerkiksi toimittajaan liittyvien etsintäkustannusten väheneminen tai poistuminen kokonaan. Suhteen myötä saattaa syntyä erilaisia yhteistyöetuja esimerkiksi tuote- ja palvelukehityksen saralla. Molemmat osapuolet voivat oppia toisiltaan niin osaamisesta kuin toimintatavoistakin.


title: Asiakkuudenhallinta

text: Asiakaslähtöisessä ajattelussa asiakas nähdään yrityksen resurssiksi siinä missä henkilöstö, varallisuus, tuotteet ja yrityskulttuuri. Myynnin maksimoimiseksi asiakkaiden tarpeet pyritään kartoittamaan mahdollisimman perusteellisesti. Apuna käytetään segmentointia eli asiakkaiden jaottelua myynnin kannalta otollisiin kohderyhmiin. Tämä on yksi asiakkuudenhallinnan työkaluista.


title: Asiakkuudenhallinta

text: Segmentoinnissa erotetaan toisistaan kuluttaja- ja yritysasiakkaat, ja molemmat ryhmät jaetaan edelleen pienempiin kohderyhmiin. Jaon perustana käytetään asiakkaasta saatavilla olevia tietoja: mitä tuotteita asiakas ostaa, kuinka paljon, ja kauanko asiakassuhde on kestänyt. Syntyvää kuvaa voidaan täydentää myös eri lähteistä saatavilla demografisilla ja psykografisilla tiedoilla.


title: Asiakkuudenhallinta

text: Segmentointi perustuu historiatietoon, missä piilee myös sen heikkous. Se kertoo mitä tapahtui eilen, mutta ei sitä, mitä tapahtuu nyt ja seuraavaksi. Asiakaslähtöiset yritykset pyrkivätkin tutustumaan myös asiakkaidensa arkielämään ja käymään näiden kanssa jatkuvaa vuoropuhelua eri kanavien välityksellä. Näitä kanavia ovat esimerkiksi viestintä, asiakastilaisuudet, tukipalvelut, valitusten ja palautteen käsittely sekä asiakastyytyväisyystutkimukset. Toisissa yrityksissä pelkkiä asiakkuudenhallinnan järjestelmiä pidetään riittävinä. Monessa tapauksessa asenteet saattavat estää yrityksiä laskeutumasta asiakkaidensa tasolle.


title: Asiakkuudenhallinta

text: Asiakkuuksien johtamisen (CRM) keskeiset tehtävät ovat:


title: Asiakkuudenhallinta

text: 1) tunnistaa ja valita strategisesti tärkeät asiakkuudet


title: Asiakkuudenhallinta

text: 2) asettaa tavoitteita ja laatia toimintastrategioita asiakkuuksien kehittämiseksi


title: Asiakkuudenhallinta

text: 3) toteuttaa suunnitellut toimenpiteet ja


title: Asiakkuudenhallinta

text: 4) kehittää toimintaa edelleen siitä saatujen tulosten ja palautteen perusteella


title: Asiakkuudenhallinta

text: Tärkeää on, että yritys tuntee asiakkaansa ja sen, kuinka toisaalta asiakkaat luovat arvoa yritykselle ja toisaalta yritys luo arvoa asiakkaalle. Suhteen onnistunut kehittäminen kuitenkin edellyttää, että myös asiakas tunnustaa suhteen olemassaolon. Aito asiakassuhde edellyttää, että suhde on myös asiakkaan mielessä saanut erityisen aseman eikä asiointia koeta vain joukkona satunnaisia kontakteja. Suhteiden kehittymisestä on esitetty erilaisia vaihemalleja, mm. tikapuumalli (alun perin Dwyerin, Schurrin ja Ohion kehittämä) ja porrasmalli (mallia ovat kehittäneet mm. Christopher, Payne ja Ballantyne).


title: Asiakkuudenhallinta

text:
Yrityksen näkökulmasta tausta-ajatuksena on, että pitkäaikaiset, uskolliset asiakkaat ovat kannattavia.
Tätä perustellaan monella tavalla, muun muassa:


title: Asiakkuudenhallinta

text: -Uusien asiakkaiden hankkiminen ensinnäkin on kalliimpaa kuin entisten pitäminen


title: Asiakkuudenhallinta

text: -Uskolliset asiakkaat ostavat enemmän ja useampia tuotteita tai palveluja


title: Asiakkuudenhallinta

text: -Asiointi helpottuu, kun sekä asiakas että myyjä oppivat toistensa tavoille. Näin myös palvelukustannukset vähenevät


title: Asiakkuudenhallinta

text: -Uskolliset asiakkaat suosittelevat yritystä muille ja näin toimivat arvokkaina yrityksen markkinoijina


title: Asiakkuudenhallinta

text: -Uskolliset asiakkaat eivät ole hintaherkkiä, ja he antavat palvelussa mahdollisesti sattuvat pienet virheet helpommin anteeksi


title: Asiakkuudenhallinta

text: -Markkinoinnin tehokkuuden nähdään paranevan, kun markkinointi on kohdistettu ryhmälle, jonka ajatellaan lähtökohtaisesti suosivan yritystä


title: Asiakkuudenhallinta

text: Tikapuumalli kuvaa asennetasolla tapahtuvaa suhteiden kehittymistä.


title: Asiakkuudenhallinta

text: Tikapuumallin vaiheet:


title: Asiakkuudenhallinta

text: 1) "Tietoisuus" - aluksi lähdetään siitä, että kumpikin osapuoli (asiakas ja markkinoija) tulee ensiksi tietoiseksi toisesta.


title: Asiakkuudenhallinta

text: 2) "Tutkiminen" - seuraavassa vaiheessa tutkitaan ja kokeillaan, millaisia etuja ja haittoja toisen kanssa asioimisesta koituu.


title: Asiakkuudenhallinta

text: 3) "Laajentuminen" - jos osapuolet huomaavat, että edut ovat arvokkaita ja tavoittelemisen arvoisia, suhde laajenee.


title: Asiakkuudenhallinta

text: 4) "Sitoutuminen" - luottamuksen kehittyessä osapuolet sitoutuvat suhteeseen yhä tiukemmin. Sen kehittämistä halutaan jatkaa pidemmällä aikavälillä, ja siihen investoidaan.


title: Asiakkuudenhallinta

text: Suhteen purkautuminen on mahdollista jokaisessa vaiheessa. Tilanteet muuttuvat, ja yritykset tarkistavat tavoitteitaan, strategioitaan ja toimintatapojaan. Tässä tikapuumallissa suhdemarkkinointivaiheen ajatellaan alkavan varsinaisesti tutkimusvaiheen jälkeen (3-vaihe), kun molemmat osapuolet ovat halukkaita laajentamaan suhdetta. Tätä ennen kyseessä on perinteisen markkinoinnin keinot (1- ja 2-vaihe).


title: Asiakkuudenhallinta

text: Porrasmalli keskittyy enemmän kuvaamaan käyttäytymisestä tapahtuvaa kehitystä, ja siinä nimetään kahdeksan asiakasryhmää.


title: Asiakkuudenhallinta

text: Asiakasryhmät ovat (kasvavat porrasmaisesti esitysjärjestyksessä alhaalta ylöspäin):


title: Asiakkuudenhallinta

text: 1) "Suspektit" - kaikki potentiaaliset asiakkaat, joita markkinoilla on.


title: Asiakkuudenhallinta

text: 2) "Prospektit" - potentiaalisia asiakkaita, mutta he ovat jollakin tavalla osoittaneet kiinnostustaan yrityksen tarjoomaa kohtaan tai yrityksellä voi muuten olla heidän yhteystietonsa.


title: Asiakkuudenhallinta

text: 3) "Asiakkaat" - tässä mallissa ensiostaja tai satunnainen asiakas


title: Asiakkuudenhallinta

text: 4) "Kanta-asiakkaat" - keskittää jo ostoja yritykseen


title: Asiakkuudenhallinta

text: 5) "Avainasiakkaat" - sellaiset kanta-asiakkaat, jotka yritys katsoo itselleen tärkeimmiksi, esimerkiksi kannattavimmiksi.


title: Asiakkuudenhallinta

text: 6) "Suosittelijat" - tämän mallin ylin asiakkuuden muoto, joka kertoo yrityksen tarjoomasta muille ihmisille.


title: Asiakkuudenhallinta

text: Jokaisesta näistä asiakasryhmistä yritys voi menettää asiakkaitaan niin, että heistä tulee joko 7) "passiivisia" tai 8) "entisiä asiakkaita".


title: Asiakkuudenhallinta

text: Järjestelmäkeskeisessä lähestymistavassa asiakkuudenhallinta voidaan jakaa seuraaviin kolmeen osaan:


title: Asiakkuudenhallinta

text: Asiakkuudenhallinnasta on kirjoitettu paljon sekä ammatillisesta että tieteellisestä näkökulmasta, mutta kirjallisuus on sisällöltään epäjohdonmukaista ja sirpaleista. CRM:n määritelmät eroavat toisistaan huomattavasti. Eräässä tutkimuksessa käsitteelle löydettiin 45 erilaista määrittelyä, jotka voidaan luokitella viiteen eri näkökulmaan. CRM voidaan nähdä prosessina, strategiana, filosofiana, kyvykkyytenä tai teknologiana.


title: Asiakkuudenhallinta

text: Asiakkuudenhallintaan on tarjolla runsaasti erilaisia ohjelmistoja. Pohjoismaissa yleisesti käytettäviä CRM-ohjelmistoja ovat muun muassa Salesforce.com, SugarCRM, SuperOffice, webCRM, Lime CRM ja Microsoft Dynamics. Ohjelmistoja käytetään pääasiassa asiakastietojen tallennukseen ja oman toiminnan ohjaamiseen ja analysointiin ja kehittämiseen. Monet ohjelmistot tarjoavat myös tukea markkinointityöhön ja kampanjoiden ja myynnin toimintojen yhdistämiseksi. Ohjelmistoilla hoidetaan tavanomaisesti esim. seuraavia asioita:


title: Ansa (nimi)

text: Ansa on suomalainen naisen etunimi. Sitä käytetään myös Anna-Liisa-nimen lempinimenä. Nimipäivä on 4. syyskuuta. Nimi on annettu vuoden 2009 loppuun mennessä Suomessa 963 naiselle.


title: Geert Hofstede

text: Geert Hofstede (s. 1928) on alankomaalainen kulttuurintutkija. Hän on tehnyt tutkimusta liittyen kansallisten kulttuurien ja organisaatiokulttuurien vuorovaikutuksiin.


title: Geert Hofstede

text: Hofstede on löytänyt tutkimuksissaan alkujaan neljä, mutta myöhemmin viisi ulottuvuutta liittyen kansallisiin kulttuureihin:


title: Huvikumpu

text: Huvikumpu () on Astrid Lindgrenin luoman satuhahmon Peppi Pitkätossun talo. Hän asuu talossa ilman vanhempia, vain apinansa Herra Tossavaisen ja hevosensa Pikku Ukon kanssa.


title: Huvikumpu

text: Esimerkiksi pohjoismaissa talon mukaan on nimetty mm. tiloja, päiväkoteja, hotelleja ja kauppoja.


title: Matti Remes

text: Matti Remes (1704 Kiuruvesi – 1765 Kiuruvesi) oli suomalainen kansanrunoilija. Hänen Iisalmen kirkkoherran muistolle kirjoittamansa kalevalamittainen muistoruno julkaistiin arkkiveisuna Turussa vuonna 1758. Tämä on ensimmäinen tunnettu teksti, jossa käytetään Kalevalan alkusäettä ”Mieleni minun tekevi, ajuni (=aivoni) ajattelevi”. Henrik Gabriel Porthan esittelee teoksessaan ”Tutkimus suomalaisesta runoudesta” Matti Remeksen runon hyvänä esimerkkinä suomalaisesta kansanrunoudesta. Matti Remeksen veli Paavo Remes julkaisi veljensä kuoleman johdosta kuuluisan ”huolirunonsa”.


title: Luodeletto

text: Luodeletto on saari Perämerellä Haukiputaan kaupunginosassa Oulun kaupungin vesialueella noin 15 kilometrin etäisyydellä mantereesta Hailuodon ja Ouluun johtavan laivaväylän pohjoispuolella. Luodeletto on pitkä kapea hiekkasaari, jolla on kesäasunto. Lähimmät saaret ovat Kattilankalla ja Väliletto. Saari on merkittävä uhanalaisten lintujen ja lintuyhdyskuntien pesimäpaikka sekä Perämeren merkittävimpiä linnustokohteita.


title: Markkinaoikeus

text: Markkinaoikeus (; lyhenne MAO, MaO tai MO) on markkinaoikeudellisiin asioihin keskittynyt erityistuomioistuin Suomessa.


title: Markkinaoikeus

text: Helsingissä sijaitseva markkinaoikeus perustettiin 1. maaliskuuta 2002 ja se korvasi kilpailuneuvoston ja markkinatuomioistuimen. Markkinaoikeuden toimivaltaan kuuluvat muun muassa kilpailuoikeudelliset, kuluttajansuojaan liittyvät ja markkinoiden toimintaan liittyvät asiat. Markkinaoikeus, kuten muutkin erityistuomioistuimet, käyttää lainopillisten jäsenten lisäksi kunkin alan asiantuntijoita kokoonpanossaan. Käytännössä hankinta-asiat ratkaistaan ilman sivutoimisia asiantuntijajäseniä. Markkinaoikeuden ylituomari on Kimmo Mikkola.


title: Markkinaoikeus

text: Oikeudenkäynti markkinaoikeudessa tapahtuu joko riita- tai hallintolainkäytön järjestyksessä. Riita-asioina käsitellään kuluttajansuoja-asiat sekä sopimattomasta menettelystä elinkeinotoiminnassa annetun lain mukaiset asiat. Riita-asioina käsitellään muidenkin lakien mukaisia asioita, jotka liittyvät kuluttajansuojaan esimerkiksi mainonnan kautta. Sen sijaan julkisiin hankintoihin liittyvät sekä kilpailunrajoituksista annetun lain mukaiset kilpailuasiat käsitellään hallintolainkäyttöasioina. Riippuen asian laadusta markkinaoikeuden päätöksistä saa valittaa joko korkeimpaan oikeuteen tai korkeimpaan hallinto-oikeuteen. Muutoksenhaku korkeimpaan oikeuteen on valitusluvanvaraista, kun taas korkeimpaan hallinto-oikeuteen voidaan valittaa suoraan. Käsittely hallintolainkäyttöasioissa on pääosin kirjallista. Suullisten käsittelyjen järjestäminen on kuitenkin yleistä kilpailuasioissa ja markkinaoikeuden niissä asiaryhmissä, joissa muutoksenhakutie ohjautuu korkeimpaan oikeuteen.


title: Markkinaoikeus

text: Markkinaoikeus käsittelee vuosittain satoja asioita. Yleisin asialuokka on julkisiin hankintoihin liittyvät asiat.


title: Fons Trompenaars

text: Fons Trompenaars on hollantilainen kulttuurienvälisen viestinnän tutkija.


title: Fons Trompenaars

text: Trompenaars on yhdessä Charles Hampden-Turnerin kanssa kehittänyt seitsenulotteisen kansallista kulttuuria kuvaavan mallin:


title: Paavo Remes

text: Paavo Remes (1723 Kiuruvesi − 11. tammikuuta 1800 Kiuruvesi) oli suomalainen kansanrunoilija, joka tunnetaan erityisesti vuonna 1765 Turussa arkkiveisuna julkaistusta kalevalamittaisesta runostaan "huoliruno". Runoilija on sepittänyt runonsa veljensä Matti Remeksen muistoksi. Henrik Gabriel Porthan esittelee huolirunoa teoksessaan "Tutkimus suomalaisesta runoudesta". Elias Lönnrot julkaisi uudelleen huolirunon Mehiläinen-lehdessä vuonna 1837 ja neuvoi tulevia suomalaisia kansanrunoilijoita pitämään sitä esikuvana runoilleen.


title: Elamin kieli

text: Elam oli muinaisessa Elamissa käytetty kieli. Sitä puhuttiin noin vuosina 3000–300 eaa. Elamin kieltä pidetään isolaattikielenä, ja sen ei luulla olevan sukua lähialueilla puhuttujen indoeurooppalaisiin kieliin ja seemiläisiin kieliin. Elamia on yritetty yhdistää dravidakieliin ja nostraattisen kieliryhmään.


title: Elamin kieli

text: Vuodesta 2500 eaa. eteenpäin elamin kirjoittamiseen käytettiin nuolenpääkirjoitusta, joka perustui mesopotamialaisten käyttämään kirjoitusjärjestelmään. Elam on agglutinatiivinen kieli.


title: Hanhikari

text: Hanhikari on saari Perämerellä Virpiniemen edustalla Oulun kaupungin vesialueella. Saari sijaitsee noin kuuden kilometrin etäisyydellä mantereesta Ouluun johtavan laivaväylän pohjoispuolella. Saarella on sektoriloisto. Kasvillisuus on pääasiassa lehtipuita, koivu- ja pihlajametsää. Lähimmät saaret ovat Hiuvet, Hietakari ja Kattilankalla. Oulun–Kemin 10 metrin väylä on viitoitettu Hanhikarin ja Hietakarin väliseen salmeen.


title: Natalja Sadova

text: Natalja Sadova (, o.s. Koptjuh, s. 15. kesäkuuta 1972, Gorki, Neuvostoliitto) on venäläinen kiekonheittäjä.


title: Natalja Sadova

text: Sadova aloitti kansainvälisen kilpauransa vuonna 1995, jolloin hän voitti Universiadit ja Euroopan cupin. Göteborgin MM-kisoissa hän oli viides tuloksella 62,60. Atlantan olympialaisissa 1996 hän voitti olympiahopeaa heitettyään 66,48. Vuonna 1997 hän voitti jälleen Universiadit ja Euroopan cupin sekä MM-pronssia Ateenan MM-kisoissa. Seuraavana vuonna hän voitti Euroopan cupin lisäksi GP-finaalin ennätystuloksellaan 68,50. Yleisurheilun maailmancupissa hän oli samana vuonna kolmas ja Budapestin EM-kisoissa toinen. Sadova voitti 1999 neljännen kerran Euroopan cupin sekä sijoittui neljänneksi Sevillan MM-kisoissa. Sydneyn olympialaisissa 2000 hän oli jälleen neljäs. Hän voitti Edmontonin MM-kisoissa 2001 kultaa tuloksella 68,57, mutta kilpailujen jälkeen hänet hylättiin veren liian suuren kofeiinipitoisuuden takia. Hän ei saanut kärystään kilpailukieltoa.


title: Natalja Sadova

text: Sadova voitti 2002 Euroopan cupin ja EM-hopeaa Münchenin EM-kisoissa. Loppukaudesta hän oli ensimmäinen GP-finaalissa ja kolmas yleisurheilun maailmancupissa. Seuraavana vuonna hän oli Euroopan cupissa kolmas ja heitti viidenneksi Pariisin MM-kisoissa. Kauden lopussa hän sijoittui viidenneksi. Sadova nousi Ateenan olympialaisissa 2004 viidennellä heitollaan olympiakultaan. Hänen voittotuloksensa oli 67,02. Samana vuonna kauden lopussa hän sijoittui toiseksi. Vuonna 2005 Sadova voitti Euroopan talviheittocupin. Helsingin MM-kisoissa hän voitti hopeaa ja kauden lopussa hän voitti . Sadova kärähti dopingista kesällä 2006. Hänet asetettiin kahden vuoden kilpailukieltoon, joka päättyi 6. heinäkuuta 2008. Hän osallistui Pekingin olympialaisiin elokuussa 2008, mutta ei selviytynyt karsinnasta loppukilpailuun. Berliinin MM-kilpailuissa 2009 hän oli seitsemäs ja Barcelonan EM-kilpailuissa 2010 neljäs.


title: Dahlgren

text: Dahlgren on ruotsalainen sukunimi, joka on muun muassa seuraavilla henkilöillä:Dahlgren on myös seuraavien henkilöiden alkuperäinen sukunimi:


title: The Isley Brothers

text: The Isley Brothers on R&B -tradition useampia tyylejä soittanut afroamerikkalainen yhtye Cincinnatin Ohiosta. Yhtye on erittäin suosittu, ja sillä on väitetty olevan koko musiikkihistorian pisin ura levyjen soitto- ja myyntilistoilla.


title: The Isley Brothers

text: Yhtye aloitti vuonna 1954 ja esiintyy yhä. Vuosien varrella läpikäytyjä tyylisuuntia ovat esimerkiksi gospel, rhythm and blues, doo-wop, soul, funk, rock, pop ja hip hop. 1960-luvun alussa yhtye saavutti mainetta levytyksillä "Shout!", "Twist & Shout" ja "Nobody But Me". Yhtye oli 1960-luvun lopussa siirtymässä funkiin ensimmäisten joukossa, mistä on osoituksena esimerkiksi vuoden 1969 single, "It's Your Thing". Sen jälkeeN levyt keskittyivät souliin, mutta funktyyliä edusti esimerkiksi kappale "Fight the Power".


title: The Isley Brothers

text: Yhtyeen alkuperäiset jäsenet olivat veljekset O'Kelly, Jr., Rudolph, Ronald ja Vernon, joiden kaikkien sukunimi on Isley. Yhtye esitti pelkkää gospelia Vernonin 1955 auto-onnettomuudessa tapahtuneeseen kuolemaan asti. Kolme vanhinta veljeä perusti yhtyeen uudelleen lyhyen tauon jälkeen. Vuonna 1973 mukaan tulivat nuoremmat veljet Ernie ja Marvin ja lanko Chris Jasper. Sillä kokoonpanolla tehtiin joukko menestyneitä albumeita, kuten vuoden 1973 levy "3 + 3". Vuonna 1984 kolme nuorinta jäsentä jättivät yhtyeen, ja vuonna 1986 O'Kelly kuoli sydänkohtaukseen. Yhtye jatkoi hetken duona, mutta Ernie ja Marvin ja perustivat sen uudelleen vuonna 1991. Marvinin sairastuttua diabetekseen Ronald ja Ernie jatkoivat edelleen 2000-luvullA.


title: The Isley Brothers

text: The Isley Brothersin oman T-Neck Records -levymerkin julkaisemilla singleillä "Testify" ja "Move On Over & Let Me Dance" soitti seattlelainen kitaristi Jimmy James. James soitti kitaraa myös veljesten kiertueyhtyeessä. Lähdettyään yhtyeestä James otti käyttöön nimen Jimi Hendrix.


title: Ting

text: Ting tai thing (muinaisnorja ja islanti: þing, muilla nykyisillä skandinaavisilla kielillä "ting") oli esihistorialliselta ajalta periytynyt germaaniyhteisöjen hallintokokous eli käräjät. Siihen ottivat osaa yhteisön vapaat miehet ja sitä johtivat lainlukijat (laamannit), jotka tunsivat aiemmin päätetyt lait. Nykyisin termiä käytetään monien poliittisten ja juridisten elinten nimissä Pohjois-Euroopassa.


title: Ting

text: Esikristillisessä Skandinaviassa tingit muodostivat hierarkioita: tingejä saattoi esimerkiksi olla valtiotasoisia, maakuntatasoisia ja läänitasoisia. Alempien tingien edustajat osallistuivat ylempiin tingeihin. Tingin pitopaikka oli usein myös uskonnollisten juhlien ja kaupanteon paikka. Tingissä ratkaistiin erimielisyydet ja tehtiin poliittiset päätökset. Tingit kokoontuivat säännöllisin väliajoin ja valitsivat päälliköt ja kuninkaat sekä tuomitsivat lainlukijoiden muistamien lakien mukaan. Käytännössä tingejä hallitsivat vaikutusvaltaisimmat ja varakkaimmat, mutta teoriassa ne toimivat ääni ja mies-periaatteella. Etenkin Islannissa ja Gotlannissa tingejä pidettiin pitkälle kristilliselle ajalle saakka.


title: Ting

text: Valtioiden parlamentit:


title: Ting

text: Itsehallintoalueiden parlamentit:


title: Ting

text: Sana löytyy myös Ruotsin ja Suomen käräjäoikeuden ruotsinkielisestä nimityksestä "tingsrätt" ja suomenruotsalaisten kansankäräjistä Folktingetistä sekä Suomen saamelaisten korkeimman poliittisen elimen Saamelaiskäräjien omakielisestä nimestä Sámediggi.


title: Thomas Hill Green

text: Thomas Hill Green (7. huhtikuuta 1836 – 26. maaliskuuta 1882) oli englantilainen filosofi, poliittinen radikaali ja raittiusmies. Green kuuluu brittiläisiin idealisteihin. Muiden brittiläisten idealistien tavoin hän sai huomattavasti vaikutteita G. W. F. Hegelin metafyysisestä historisismistä.Kokoelmia:Teoksia:


title: Franz Brentano

text: Franz Clemens Honoratus Hermann Brentano (16. tammikuuta 1838 Marienberg am Rhein, lähellä Boppardia – 17. maaliskuuta 1917 Zürich) oli saksalainen filosofi, jonka ajattelulla on ollut merkittävää vaikutusta sekä filosofiassa että varsinkin psykologiassa. Psykologia kehittyi aina 1800-luvun lopulle mm. filosofian osana. Brentanolla on katsottu olleen merkittävä rooli psykologisen ajattelun kehittymisessä; aluksi psykologian katsottiin tutkivan ihmisen tietoisuutta. Brentanon oppilaspiiriä kutsutaan Brentanon koulukunnaksi. Siihen kuuluivat muiden muassa Alexius Meinong, Edmund Husserl ja Kazimierz Twardowski. Taloustieteilijä Lujo Brentano oli Franz Brentanon veli.


title: Karl Christian Friedrich Krause

text: Karl Christian Friedrich Krause (4. toukokuuta 1781 Eisenberg — 27. syyskuuta 1832 München) oli saksalainen filosofi.


title: Karl Christian Friedrich Krause

text: Karl Krause voidaan lukea ns. identiteettifilosofien joukkoon. Hän pyrki sovittamaan uskolla saavutettavat Jumalaa koskevat ajatukset sopusointuun aisteilla havaittavien maailmaa koskevian ajatusten kanssa. Jumala ei ollut hänelle persoona vaan "olemus" tai "luonto" (), joka sisältää koko kaikkeuden. Tätä hän kutsui panenteismiksi, joka juontaa kreikan sanoista πᾶν (pân) "kaikki", ἐν (en) "jossakin, -ssa" ja θεός (theós) "jumala”). Sanan mukaisesti panenteismi tarkoittaa siis teististä käsitystä, jonka mukaan maailma ja Jumala eivät ole ontologisesti erillään, vaan kaikki oleva on Jumalassa. Krausen näkemykset maailmasta ja ihmiskunnasta olivat universaaleja ja idealistisia. Kaikkeus ja ihmiskunta sen korkeimpana osana muodostivat organismin ("Gliedbau"), ja näin kaikkeus oli jumalallinen organismi ("Wesengliedbau").


title: Karl Christian Friedrich Krause

text: Krausen vaikutus on ollut suhteellisen pieni, koska hän jäi paljolti Georg Wilhelm Friedrich Hegelin varjoon. Hänen filosofiansa on myös hengeltään melko mystillistä eikä hänen ajatteluaan ole helppo tulkita. Tämä johtuu osittain hänen käyttämistään keinotekoisista sanoista, jotka ovat vaikeita jopa saksankielisille. Krausen näkemyksillä oli kuitenkin vaikutusta mm. Arthur Schopenhaueriin.


title: Hessu Reijonen

text: Heikki ”Hessu” Reijonen (11. kesäkuuta 1945 Helsinki – 1. joulukuuta 1997 Helsinki) oli suomalainen manageri. Hän muun muassa toi "Kauniit ja rohkeat" -televisiosarjan tähtiä vierailemaan Suomeen. Reijosella on kolme lasta: Katja, Marko (tunnetaan paremmin Waldona) ja Mia (kilpailijana vuoden 2006 Big Brotherissa).


title: Francis Herbert Bradley

text: Francis Herbert Bradley (30. tammikuuta 1846 – 18. syyskuuta 1924) oli brittiläinen idealistinen filosofi. Hänen filosofista lähestymistapaansa luonnehtii tekniikka kielellisten epäselvyyksien tai monimerkityksellisyyksien erottelemiseksi, mikä voidaan nähdä esityönä myöhemmälle edistykselle kielifilosofiassa.


title: Valeri Krykov

text: Valeri Krykov (s. 6. marraskuuta 1967 Helsinki) on entinen suomalainen jääkiekkoilija. Krykov, jolla on venäläiset sukujuuret, pelasi pääsarjatasolla Suomessa ja Ruotsissa yhteensä 18 kokonaista kautta. Tämän lisäksi hän pelasi ensimmäisellä liigakaudellaan 1987–1988 kolme ottelua ja viimeisellä kaudellaan syksyllä 2005 vielä 30 ottelua. Keskushyökkääjänä pelannut Krykov ehti lopettaa uransa jo kertaalleen keväällä 2005, mutta Timrå IK menetti pelaajia NHL:ään ja pyysi "Vallua" paikkaamaan pelaajapulaa kuukauden sopimuksella, jota jatkettiin kuitenkin kuukausi kerrallaan joulukuun puoliväliin asti. Viimeisen ottelunsa Krykov pelasi 10. joulukuuta 2005. Kaikkiaan hän pelasi runkosarjan otteluita SM-liigassa 689 ja Elitserienissä 180. Pudotuspelejä kertyi Suomessa 36 ja Ruotsissa 27.


title: Valeri Krykov

text: Valeri Krykov aloitti pelaamisen Vuosaaren Viikingeissä, josta siirtyi HIFK:hon. Krykov vakiinnutti pelipaikkansa HIFK:n liigajoukkueessa kaudella 1988–1989 ja edusti helsinkiläisseuraa liigassa kausilla 1987–1994 pelaten 273 runkosarjaottelua ja 18 pudotuspeliä tehden runkosarjassa tehot 108+103=211 ja pudotuspeleissä 7+2=9. Tuolloin syntyi myös yksi Krykovin lempinimistä "Vuosaaren lentävä postimies" Krykovin toimiessa postinkantajana, ennen kuin SM-liigasta tuli ammattilaissarja. Krykov voitti kaudella 1992-1993 myös salibandyn Suomen mestaruuden SSV:n joukkueessa. Silloin vielä pienen lajin finaalisarja kahden vuosaarelaisseuran, vuonna 2000 yhdistyneiden SSV:n ja Viikinkien välillä keräsi Vuosaaren Urheilutalon katsomot äärimmilleen.


title: Valeri Krykov

text: Kaudeksi 1994–1995 Krykov siirtyi Tampereelle Tapparan joukkueeseen. Yhdessä Janne Ojasen ja Aleksandr Barkovin kanssa Krykov muodosti SM-liigan kovimman sentterikolmikon. Kaikkiaan Krykov pelasi Tapparassa kausina 1994–2000 306 runkosarjaottelua ja 15 pudotuspeliä tehoin 78+109=187.


title: Valeri Krykov

text: Kesällä 2000 Krykovin matka jatkui Espooseen ja Bluesiin, jossa hän pelasi kaksi kautta toimien myös joukkueen kapteenina. Runkosarjaotteluita kausina 2000–2002 kertyi 110 ja niissä tehopisteitä 40+32=72 ja pudotuspelejä kolme, joissa ei tehopisteitä.


title: Valeri Krykov

text: Bluesin jälkeen Krykov monen muun suomalaispelaajan tavoin suuntasi Ruotsiin ja Timrå IK:n riveihin. Timrå oli kaudella 2001–2002 Elitserienin heikoin seura, mutta mm. Krykovin saapuminen nosti joukkueen aivan uudelle tasolle. Seuraavalla kaudella joukkue oli runkosarjassa kolmas ja eteni pudotuspeleissä välieriin asti. Seuraavina kausina Timrå sijoittui runkosarjassa sijoille 6, 3 ja 9. Krykov pelasi Ruotsissa siis kaikkiaan 180 runkosarjaottelua ja 27 pudotuspeliä tehden runkosarjassa tehot 31+72=103 ja pudotuspeleissä 5+8=13.


title: Valeri Krykov

text: Valeri Krykov tunnetaan myös lempinimellä "Teräsmies". Nimi perustuu ennen kaikkea Krykovin SM-liigan perättäisten pelattujen otteluiden ennätykseen, mutta yleensäkin miehen vähiin poissaoloihin otteluista. Krykov pelasi 488 runkosarjaottelua peräkkäin 19. syyskuuta 1991 – 13. helmikuuta 2001, kunnes kuumesairaus esti pelaamisen ottelussa Blues-TPS.


title: Valeri Krykov

text: Urallaan joukkuepelaajana ja hienona joukkuetoverina tunnettu Valeri Krykov tunnetaan maanläheisenä ihmisenä myös siviilielämässä. Krykov asuu uransa jälkeen jälleen kotimaisemissaan Vuosaaressa. Krykovin perheeseen kuuluvat Valerin lisäksi vaimo ja kolme lasta.


title: Valeri Krykov

text: Krykov on pelannut myös kymmenen salibandyn mestaruussarjan (nykyinen Salibandyliiga) ottelua kausina 1990–1991 ja 1991–1992 tehden niissä tehot 4+7=11. Hän edusti kaikissa otteluissaan vuosaarelaista SSV:tä, joka voitti Krykovin ensimmäisellä kaudella SM-hopeaa ja toisella hänen kaudellaan Suomen mestaruuden.


title: Jevgeni Babitš

text: Jevgeni Makarovitš Babitš (, s. 7. tammikuuta 1921 Moskova – k. 11. kesäkuuta 1972) oli neuvostoliittolainen jääkiekkoilija, pelipaikaltaan oikea hyökkääjä. Neuvostoliiton maajoukkueen pelaaja vuosina 1954–1957, hän pelasi 60 maaottelua ja teki 19 maalia. Neuvostoliiton mestaruussarjassa hän pelasi 130 ottelua ja teki 144 maalia. Seuratasolla Babitš edusti TsSKA Moskovaa ja VVS:ää.


title: Guy Lapointe

text: Guy Gerard Lapointe (s. 18. maaliskuuta 1948 Montreal, Quebec, Kanada) on entinen kanadalainen jääkiekkoammattilainen, joka pelasi seuroissa Montreal Canadiens, St. Louis Blues ja Boston Bruins National Hockey League -liigassa. Hänen pelipaikkansa oli puolustaja. 884 NHL-pelissä Lapointe teki 171 maalia ja antoi 451 maaliin johtanutta syöttöä, yhteensä 622 tehopistettä.


title: Guy Lapointe

text: Larry Robinsonin ja Serge Savardin kanssa Lapointe oli Canadiensin runkopuolustajia seuran voittaessa Stanley Cupin kuudesti hänen uransa aikana Hänet myytiin St. Louisiin 1982; seuraavalla kaudella hän allekirjoitti sopimuksen Bruinsin kanssa. Lapointe lopetti uransa vuonna 1984 vammojen takia. Peliuran jälkeen Guy Lapointe toimi Longueuil Chevaliersin toimitusjohtajana Quebec Major Junior Hockey League -sarjassa. Sittemmin hän on työskennellyt Quebec Nordiquesin apuvalmentajana ja Calgary Flamesin kykyjenetsijänä. Lapointe kutsuttiin Hockey Hall of Fameen vuonna 1993.


title: Guy Lapointe

text: Lapointe pelasi vuoden 1972 Summit Series -sarjassa Neuvostoliittoa vastaan ja edusti Kanadaa myös vuoden 1976 Kanada-cupissa. 1979 hän kuului Challenge Cupissa Neuvostoliiton kohdanneeseen NHL:n edustusjoukkueeseen.


title: Markku Rahikkala

text: Markku Rahikkala (s. 10. huhtikuuta 1947 Jyväskylän maalaiskunta) oli Nokian kaupunginjohtaja vuodesta 1998 vuoden 2010 syksyyn saakka. Hän toimi Nokian suunnittelu- ja kauppalansihteerinä 1970-luvulla ja kaupunginsihteeriksi hänet valittiin vuoden 1977 alusta. Puoluekannaltaan Rahikkala on sosiaalidemokraatti.


title: Don Marcotte

text: Donald Michel "Don" Marcotte (s. 15. huhtikuuta 1947 Arthabaska, Quebec, Kanada) on entinen jääkiekkoammattilainen. Vasen laitahyökkääjä Marcotte edusti Boston Bruinsia National Hockey League -liigassa. Hän pelasi samassa ketjussa Derek Sandersonin ja Ed Westfallin kanssa. Don Marcotte voitti Stanley Cupin vuosina 1970 ja 1972.


title: Don Marcotte

text: Hän pelasi NHL-tähtijoukkueessa Neuvostoliittoa vastaan Challenge Cupissa 1979.


title: Robert Picard

text: Robert Rene Joseph Picard (s. 25. toukokuuta 1957 Montreal, Quebec, Kanada) on entinen jääkiekkoilija, joka pelasi 899 NHL-ottelua joukkueinaan Washington Capitals, Toronto Maple Leafs, Montreal Canadiens, Winnipeg Jets, Quebec Nordiques ja Detroit Red Wings.


title: Robert Picard

text: Puolustaja Picard varattiin kolmantena vuoden 1977 NHL-varaustilaisuudessa Capitalsiin Montreal Juniors -joukkueesta.


title: Robert Picard

text: Vuoden 1979 Challenge Cupissa hän pelasi NHL-tähtijoukkueessa Neuvostoliittoa vastaan.


title: Luettelo Ahvenanmaan suomalaisperäisistä paikannimistä ja sovinnaisnimistä

text: Tämä artikkeli on luettelo Ahvenanmaan suomalaisperäisistä paikannimistä ja sovinnaisnimistä. Ahvenanmaalla on joitakin paikannimiä, jotka on todettu suomalaisperäisiksi tai joiden on arveltu olevan suomalaisperäisiä. Lisäksi Ahvenanmaan kunnista on ennen 1920-luvulla alkanutta itsehallintoaikaa ollut käytössä sovinnaisnimiä.


text: Ritva Liisa Pitkäsen mukaan lähes 30 Ahvenanmaan paikannimen on esitetty olevan suomalaisperäisiä. Lars Hellbergin mukaan Axel Olof Freudenthalin vuonna 1868 julkaiseman lyhyen katsauksen jälkeen Ahvenanmaan paikannimistöstä on kirjoitettu useaan otteeseen.


text: Väinö Voionmaa toteaa vuodelta 1919 olevassa teoksessaan seuraavaa Ahvenanmaan paikannimistöstä:


text: Suomalaisina paikanniminä Voionmaa piti seuraavia nimiä:


text: Lisäksi Voionmaa mainitsee rotuaiheisina paikannimiä, joissa on alkuosassa "finn":


text: Uudempaa tutkimusta edustaa Lars Huldénin teos vuodelta 2001. Edellä luetelluista Voionmaan esittämistä suomalaisperäisistä paikannimistä Huldén on todennut seuraavalla tavalla:


text: Voionmaan suomalaisperäisiksi toteamia nimiä Jumalaö, Jurmoklubb, Jurmoström, Ledsåra ja Tosarby Huldén ei mainitse. Lisäksi Huldénin teoksessa on käsitelty muun muassa seuraavien paikannimien suomalaisperäisyyttä:


text: Ahvenanmaa kuului hallinnollisesti Turun ja Porin lääniin ennen 1920-luvulla myönnettyä itsehallintoa. Ahvenanmaan kuntien nimistä oli tuolloin käytössä myös suomenkielisiä nimimuotoja. Seuraavan taulukon ensimmäisen sarakkeen nimet ovat kuntien ruotsinkielisiä nimiä ja toisessa sarakkeessa ovat Suomen tilastollisessa vuosikirjassa vuonna 1916 käytetyt suomenkieliset nimet. Muita suomenkielisiä nimimuotoja tai lähteitä nimimuodoille on mainittu kolmannessa sarakkeessa.


text: Suomenkielisistä nimimuodoista vain Maarianhamina on edelleen käytössä; muista kunnista käytetään niiden ruotsinkielistä nimeä. Vuonna 2012 Kotimaisten kielten keskus antoi Maanmittauslaitokselle lausunnon koskien Ahvenanmaan maakuntahallituksen pyyntöä, jonka mukaan Maanmittauslaitoksen laatimista kartoista tulisi poistaa suomenkieliset paikannimet "Ahvenanmaa" ja "Maarianhamina".


title: Nikolai Hlystov

text: Nikolai Pavlovitš Hlystov (, s. 10. marraskuuta 1932 Moskova, Neuvostoliitto – k. 14. helmikuuta 1999 Venäjä) oli neuvostoliittolainen jääkiekkoilija, olympiavoittaja ja maailmanmestari. Pelipaikaltaan Hlystov oli vasen hyökkääjä. Hän pelasi 81 maaottelua, tehden 18 maalia vuosina 1954–1959 ja 250 ottelua Neuvostoliiton mestaruussarjassa, tehden 150 maalia. Hlystov edusti Krylja Sovetovin joukkuetta.


title: Bernard Bosanquet

text: Bernard Bosanquet (14. kesäkuuta 1848, Alnwick, Northumberland, Englanti – 8. helmikuuta 1923, Lontoo ) oli englantilainen filosofi ja politiikan teoreetikko, joka vaikutti 1800-luvun lopun ja 1900-luvun alun Ison-Britannian politiikkaan ja erityisesti sosiaalipolitiikkaan. Hänen työnsä on vaikuttanut erityisesti Bertrand Russelliin, John Deweyeen ja William Jamesiin mutta on joutunut myös heidän kritiikkinsä kohteeksi.


title: Bernard Bosanquet

text: Bosanquet opiskeli Harrow Schoolissa ja Oxfordin Balliol Collegessa. Valmistumisensa jälkeen hän tuli valituksi opettajaksi (fellow) Oxfordin yliopiston St John's Collegeen, mutta hän erosi tehtävästä omistautuakseen filosofisille tutkimuksilleen. Hän muutti Lontooseen vuonna 1881. Siellä hänestä tuli aktiivinen London Ethical Societyn ja Charity Organization Societyn jäsen, mikä kuvasti hänen eettisisiä näkemyksiään. Etiikan lisäksi hän julkaisi myös logiikkaa, metafysiikkaa, estetiikkaa ja politiikkaa koskevia kirjoituksia.


title: Bernard Bosanquet

text: Bosanquet oli Britannian niin kutsutun uushegeliläisen liikkeen johtajia. Hän sai paljon vaikutteita Platonilta ja Aristoteleeltä, mutta myös Hegeliltä ja Kantilta. Metafysiikassa häntä pidetään F. H. Bradleyn ohella brittiläisen absoluuttisen idealismin merkittävänä edustajana. Hän ei kuitenkaan hyväksynyt nimitystä filosofialleen vaan kutsui sitä spekulatiiviseksi filosofiaksi.


title: Persona grata

text: Persona grata (lat.) tarkoittaa mielenkiintoista tai suosiossa olevaa, pidettyä, henkilöä. Epäsuosioon joutunut henkilö puolestaan on "persona non grata".


title: Mikko Hauhia

text: Mikko Hauhia (s. 3. syyskuuta 1984 Lahti) on suomalainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan vasen laitapuolustaja.


title: Mikko Hauhia

text: Hauhia teki läpimurtonsa kaudella 2003, jolloin hän murtautui joukkueensa avauskokoonpanoon. Marraskuussa 2007 Hauhia siirtyi Lahdesta kahden vuoden sopimuksella HJK:in. Hauhia on pelannut Veikkausliigassa 160 ottelua ja tehnyt niissä 10 maalia.


title: Mikko Hauhia

text: Hauhia voitti Suomen mestaruuden HJK:n paidassa kaudella 2009.


title: Jake Long – amerikkalainen lohikäärme

text: Jake Long – amerikkalainen lohikäärme () on yhdysvaltalainen Disney Channelilla, Disney XD:llä ja Nelosella esitettävä Annie -ehdokkuuden saanut animaatiosarja. Sarjan päähenkilö on 13-vuotias Jake Long, joka on tavallinen newyorkilainen poika, jolla riittää tekemistä kahden roolinsa kanssa. Jake yrittää yhdistää videopelit, sarjakuvat ja rullalautailemisen, sekä muun normaalielämänsä kiinalaista perua olevaan superlohikäärmeen roolin kanssa, jota varten hän salaa valmentautuu isoisänsä opastuksella. Myös Jaken äiti ja nuorempi sisko ovat lohikäärmeitä, mutta perheen isällä ei ole mitään aavistusta heidän muuntautumiskyvyistä. Jaken kohtalo on suojella muita ihmisten joukkoon soluttautuneita taikaolentoja pahoilta voimilta.


title: Jake Long – amerikkalainen lohikäärme

text: Sarjaa esitettiin alun perin Yhdysvalloissa ensi kerran Disney Channelilla 21. tammikuuta 2005. Sarjan ensimmäinen tuotantokausi kesti yhteensä 21 jakson verran ja se päättyi 29. tammikuuta 2006. Sarja palasi takaisin uusin jaksoin 10. kesäkuuta 2006 ja sen viimeinen 35. jakso esitettiin 1. syyskuuta 2007.


title: Jake Long – amerikkalainen lohikäärme

text: Suomessa sarjaa esitettiin ensi kerran maksullisella Disney Channelilla vuonna 2005 ja tällä hetkellä kyseisellä kanavalla pyörii toinen tuotantokausi. Nelonen aloitti sarjan esittämisen 6. syyskuuta 2006 ja on esittänyt kaikki ensimmäisen tuotantokauden jaksot vuoden 2007 tammikuuhun mennessä. Heti perään kanava esitti 1. tuotantokauden jaksoja uusintana helmikuusta elokuuhun.


title: Jake Long – amerikkalainen lohikäärme

text: Disney Channelilla on esitetty myös toisen tuotantokauden kaikki 31 jaksoa syksyllä 2008.


title: Jake Long – amerikkalainen lohikäärme

text: Spud on Jaken ystävä. Hänkin harrastaa rullalautailua. Hänellä on yleensä jojo mukanaan. Spud puhuu yleensä hitaasti ja hän on todella tyhmä.


title: Jake Long – amerikkalainen lohikäärme

text: Trixie on myös Jaken ystävä. Myös hän harrastaa rullalautailua, ja yleensä hän lautailee Jaken ja Spudin kanssa läheisessä puistossa olevassa half-pipessa.


title: Jake Long – amerikkalainen lohikäärme

text: Rose on Jaken ihastus. Rosen alter ego on Huntsgirl, joka on Jaken vihollinen. Huntsgirl kuuluu "Hunts -klaaniin", joka metsästää taikaolentoja.


title: Jake Long – amerikkalainen lohikäärme

text: Luong Lao Shi Jaken vaari on myös lohikäärme. Jake kutsuu vaariaan joskus nimellä "V". Vaari omistaa elektroniikkaliikkeen Upper West Sidessa, jossa myydään mm. televisioita ja hifilaitteita.


title: Jake Long – amerikkalainen lohikäärme

text: Fu on vaarin 600-vuotias lemmikkikoira. Fu on eräänlainen taikaolento, joka osaa puhua ja kävellä kahdella jalalla. Fu on rodultaan shar-pei.


title: Jake Long – amerikkalainen lohikäärme

text: Haley Long on Jaken viisivuotias pikkusisko. Jaken opettaja Sun alkoi kouluttaa Haleyta, mutta luovutti, kun selvisi että Haley oli liian nuori lohikäärmeen vaarallisiin velvollisuuksiin.


title: Jake Long – amerikkalainen lohikäärme

text: Huntsman on Huntsgirlin opettaja ja Jaken päävihollinen. Hän on Hunst-klaanin johtaja, jotka yrittävät päästä eroon lohikäärmeistä ja muista taikaolennoista. Lohikäärmeneuvosto onkin listannut Huntsmanin neljänneksi vaarallisimmaksi uhaksi taikaolennoille.


title: Jake Long – amerikkalainen lohikäärme

text: Banaani B on apinaolento, joka määrätään Jaken väliaikaiseksi taikaeläinsuojelijaksi, kun Fu-koiran suojelijalupa menee umpeen.


title: Jake Long – amerikkalainen lohikäärme

text: Musta Lohikäärme on vahvin tunnettu lohikäärme ja listattu kaikkein vaarallisimmaksi uhaksi taikaolennoille. Hänen ihmishahmoaan ei koskaan nähdä sarjassa. Ensimmäisellä kaudella hän esiintyy vain kahdesti ja Huntsmanin kukistumisen jälkeen hän korvaa tämän paikan Jaken päävihollisena.


title: Jake Long – amerikkalainen lohikäärme

text: Danika Hunnicutt on Jaken uusi ihastus Rosen lähdön jälkeen. Danikalla on seireenien kaulakoru, jolla hän tietämättään hallitsee Jakea.Sarjasta on julkaistu kaksi videopeliä vuoden 2006 aikana Nintendo DS:lle ja Game Boy Advancelle.


title: Olympia (elokuva)

text: Olympia on Leni Riefenstahlin ohjaama saksalainen dokumentti- ja propagandaelokuva Berliinin vuoden 1936 olympialaisista. Elokuvan kestää lähes neljä tuntia ja se esitettiinkin kahdessa osassa: "Kansojen juhla" ("Fest der Völker") ja "Kauneuden juhla" ("Fest der Schönheit").


title: Olympia (elokuva)

text: Elokuvaa pidetään edelleen yhtenä parhaista urheilukisoja käsittelevistä dokumenttielokuvista. Esimerkiksi yhdysvaltalainen Time-lehti sisällytti sen sadan parhaan elokuvan joukkoon vuonna 2005. Toisin kuin Riefenstahlin "Tahdon riemuvoitossa", "Olympiassa" natsi-ideologia ei ole ensisijaista, vaan elokuva keskittyy urheilijoiden suorituksiin. Selkeimmin tämä näkyy elokuvan ensimmäisessä osassa, jossa afroamerikkalainen Jesse Owens voittaa neljä kultamitalia.


title: Pesuhuoneesta keittiöön

text: Pesuhuoneesta keittiöön (KRÄLP 32 / KRÄKCD 32) on suomalaisen Miljoonasade-yhtyeen debyyttialbumi. Se julkaistiin 19. helmikuuta 1987. Levyn nimi tulee kappaleen Miljoonasade tekstistä, jossa lauletaan: "Hän menee pesuhuoneesta keittiöön ja keittiöstä taivaaseen".


title: Pesuhuoneesta keittiöön

text: Kaikki kappaleet sanoittanut Heikki Salo ja sovittanut Miljoonasade.


title: Diane Edelijn

text: Diane Hendrina Edelijn (s. 12. kesäkuuta 1960, Rotterdam, Etelä-Hollanti), on entinen alankomaalainen uimari, joka osallistui Kesäolympialaisiin 1976. Siellä hän sijoittui kahdeksanneksi 100 metrin selkäuinnissa, ja karsiutui alkuerissä 200 metrin selkäuinnissa. Lisäksi hän osallistui 4x100 metrin sekauintiviestiin, joukkueella Wijda Mazereeuw (rintauinti), José Damen (perhosuinti), ja Enith Brigitha (vapaauinti), sijoitus viides.


title: Ducati Monster

text: Ducati Monster on Ducatin vuonna 1992 esittelemä nakupyörä-tyylinen moottoripyörä.


title: Ducati Monster

text: Monster oli ennennäkemättömän pelkistetty moottoripyörä, joka saavutti heti julkistamisensa jälkeen suuren suosion. Vuoteen 2009 mennessä Mosteria oli myyty yli 200 000 kappaletta, joka oli puolet Ducatin myynnistä. Suunnittelija Miguel Galluzzin tarkoitus oli ettei mallissa olisi mitää ylimääräistä. Mottona hänellä oli: "All you need is a saddle, tank, engine, two wheels, and handlebars."


title: Ducati Monster

text: Kölnin messuilla elokuussa 1992 näytteillä ollut 900-kuutioinen monster-prototyyppi tuotiin vuotta myöhemmin tuotantoon. Pyörässä oli 851/888 -malleista tuttu runko ja 904-kuutioinen ilma/öljy-jäähdytteinen "pompone"-moottori supersport-sarjasta.


title: Ducati Monster

text: Ducati Monster 1100 on vuonna 2009 markkinoille tullut Monster malli. Siinä on Ducatille normaali 90° kaksisylinterinen V-moottori. Polttoaineen syöttönä on 45 mm suihkurunko. Etujousena mallissa on Ø 43 mm USD (Up Side Down) haarukka jonka joustovara on 130 mm.


title: Ducati Monster

text: Malli korvasi aiemman mallin S2R. Monster 1100 perustuu malliin Monster 696. Niissä on sama runko ja yksipuolinen alumiinista valettu takahaarukka joka on kevyt 5 kg painoisena. Myös mittaristo, hallintalaitteet ja jalkatapit ovat samat. Mallissa on samat Brembon valmistamat radiaalijarrut kuin Ducati 848:ssa. Monster 1100:sta on myös paremmin varusteltu malli Monster 1100 S jossa on Öhlinsin valmistamat jouset ja malli on kevyempi kuin Monster 1100.Ducati Monster 696 on vuonna 2008 markkinoille tullut Monster malli. Siinä on Ducatille normaali 90° kaksisylinterinen V-moottori. Polttoaineen syöttönä on 45 mm suihkurunko. Etujousituksena on 43 mm USD (Up Side Down) haarukka, jonka jouston pituus on 120 mm. Etujousitus ei ole säädettävä. Takajousituksena on monovaimennin, jonka joustonpituus on 148 mm. Takajousituksessa voidaan säätää esijännitystä ja paluuvaimennusta. Sen runko on 34 mm teräsputkea, ja takahaarukka on alumiinia. Mallin etujarrut ovat Brembon valmistamat, ja ne ovat kotoisin Ducati 848 mallista.


title: Ducati Monster

text: Monster 696 korvasi edeltävän mallin 695.


title: BV Cup

text: BV Cup on kansainvälinen jalkapalloturnaus, joka järjestetään joka syksy Hồ Chí Minhin kaupungissa, Vietnamissa sijaitsevalla Thong Nhat Stadiumilla.


title: BV Cup

text: Neljän maan kesken pelattavan, sarjamuotoisen turnauksen voittaja palkitaan 40 000 dollarilla ja toiseksi sijoittunut 20 000 dollarilla.


title: Hans Elzerman

text: Johan Reindert "Hans" Elzerman (s. 17. lokakuuta 1954, Haag, Etelä-Hollanti), on entinen alankomaalainen uimari, joka osallistui kesäolympialaisiin 1972. Hän osallistui 4x100 metrin (joukkueella Peter Prijdekker, Bert Bergsma, Roger van Hamburg, ja Elzerman, aika 3.41,36, 11. sija) ja 4x200 metrin (joukkueella Prijdekker, Bergsma, van Hamburg, ja Elzerman, aika 8.00,87, 19. sija) vapaauintiviesteihin.


title: Hans Vaihinger

text: Hans Vaihinger (25. syyskuuta 1852, Nehren – 18. joulukuuta 1933, Halle) oli saksalainen filosofi, joka tunnetaan parhaiten Kant-tutkijana sekä teoksen "Philosophie des Als Ob" kirjoittajana.


title: Hans Vaihinger

text: Vaihinger syntyi Nehrenissä, Württembergissä, Saksassa lähellä Tübingeniä ja oman kertomansa mukaan kasvoi hyvin uskonnollisessa ilmapiirissä. Hän opiskeli filosofiaa, teologiaa, luonnontieteitä sekä matematiikkaa Tübingenissä, Leipzigissa ja Berliinissä. Myöhemmin hänestä tuli filosofian opettaja ja professori Strasbourgiin, ennen kuin hän muutti Halleen vuonna 1884. Vuodesta 1892 lähtien hän hoiti filosofian professuuria Hallen yliopistossa. Hän joutui eroamaan virastaan vuonna 1906, kun hänen näkönsä heikkeni.


title: Hans Vaihinger

text: Teoksessaan "Philosophie des Als Ob" Vaihinger katsoi, etteivät ihmisolennot voi koskaan tuntea maailman todellista pohjarakennetta vaan sen sijaan he rakentavat ajatusjärjestelmiä ja olettavat niiden vastaavan todellisuutta: he toimivat "ikään kuin" maailma vastaisi malleja. Tämän havainnollistamiseksi hän käytti esimerkkejä luonnontieteistä, kuten protoneja, elektroneja ja sähkömagneettista säteilyä. Mitään näistä ei voida havaita suoraan, mutta tiede teeskentelee niiden olevan olemassa ja käyttää näihin oletuksiin perustuvia havaintoja uusien ja parempien rakennelmien luomiseen. Oppia kutsutaan fiktionalismiksi.


title: Hans Vaihinger

text: Filosofia ulottuu kuitenkin luonnontieteen ulkopuolelle. Emme voi koskaan olla varmoja, että maailma jatkaa olemistaan vielä huomennakin, mutta yleensä odotamme, että näin tapahtuu. Individuaalipsykologian perustaja Alfred Adler sai paljon vaikutteita Vaihingerin ajatuksista. Myöhemmin James Hillman kehitti Vaihingerin ja Adlerin ajatuksia edelleen.


title: Hans Vaihinger

text: Vaihinger ansioitui myös Immanuel Kantin filosofian tutkijana. Hänen kestävin saavutuksensa on "Kant-Studien"-lehden perustaminen, joka on yhä merkittävimpiä Kant-tutkimuksen foorumeita. Lisäksi Vaihinger tulkitsi teoksessaan "Kant — ein Metaphysiker?" Kantin "Puhtaan järjen kritiikkiä" omintakeisesti.


title: Achdé

text: Hervé Darmenton (s. 30. heinäkuuta 1961, Lyon, Ranska) on ranskalainen sarjakuvapiirtäjä. Hervén taiteilijanimi Achdé juontuu hänen nimikirjaimistaan HD, jotka ääntyvät ranskan kielellä "ach dé". Vuodesta 2003 Achdé on piirtänyt Lucky Luke -sarjakuvaa, jonka alkuperäinen tekijä Morris (Maurice de Bévère) kuoli heinäkuussa 2001. Häneltä on ilmestynyt suomeksi seitsemän Lucky Luke -albumia, "Ranskalainen kokki" vuonna 2003, "Kaunis Quebec" vuonna 2004, "Köysi kaulalla" vuonna 2006, "Mies Washingtonista" vuonna 2009, "Lucky Luke kohtaa Pinkertonin" vuonna 2010, "Cowboyn Oppipoika" 2012 sekä "Yksinäinen Ratsastaja" 2013. Ennen Lucky Luken piirtämisen aloittamista Achdéa ei liiemmin tunnettu Ranskan ulkopuolella, vaikka häneltä oli ilmestynyt aikaisemmin jo yli 20 sarjakuva-albumia, mm. huumoripitoista albumisarjaa "CRS=Détresse".


title: Maija Poppanen (elokuva)

text: Maija Poppanen ("Mary Poppins") on vuonna 1964 ensi-iltansa saanut musikaalielokuva, jonka on ohjannut Robert Stevenson. Elokuva on Disneyn näytelmäelokuva, mutta siinä on myös animaatiokohtauksia. Se pohjautuu P. L. Traversin "Maija Poppanen" -kirjasarjaan. Elokuvan pääosissa ovat Julie Andrews ja Dick Van Dyke.


title: Maija Poppanen (elokuva)

text: Julie Andrews palkittiin Maija Poppasen roolistaan parhaan naispääosasan Oscarilla ja lisäksi elokuva palkittiin myös parhaasta musiikista, kappaleesta, leikkauksesta, erikoistehosteista oltuaan ehdolla 13 kategoriassa.


title: Maija Poppanen (elokuva)

text:
Elokuva valittiin vuonna 2013 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.
American Film Institute listasi "Maija Poppasen" vuonna 2006 kuudenneksi kautta aikojen.
"The New York Timesin" kriitikot valitsivat "Maija Poppasen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Maija Poppanen (elokuva)

text: Elokuvalle tehtiin jatko-osa "Maija Poppasen paluu", joka sai ensi-iltansa vuonna 2018, 54 vuotta ensimmäisen elokuvan jälkeen.


title: Maija Poppanen (elokuva)

text: Elokuva dubattiin suomeksi vuonna 1998 videojulkaisua varten. Dubbauksen toteutti Tuotantotalo Werne ja sen ohjasi Pekka Lehtosaari.Rob Marshallin ohjaama jatko-osa "Maija Poppasen paluu" saa ensi-iltansa Yhdysvalloissa 25. joulukuuta vuonna 2018. Maija Poppasta näyttelee Emily Blunt.


title: Maija Poppanen (elokuva)

text: Elokuva sijoittuu Lontooseen 20 vuotta ensimmäistä elokuvaa myöhemmin. Anna ja Mikko Pankki ovat kasvaneet aikuiseksi ja Maija Poppanen saapuu Mikon ja tämän kolmen lapsen luo. Elokuvassa näyttelevät Bluntin lisäksi muun muassa Lin-Manuel Miranda ja Meryl Streep, joka näyttelee Poppasen serkkua Topsya. Elokuvan käsikirjoittaa David Magee. Elokuvan musiikin säveltää Marc Shaiman ja hän myös luo uusia lauluja elokuvaan Scott Wittmanin kanssa.


title: Eugène Ionesco

text: Eugène Ionesco (synt. "Eugen Ionescu"; 26. marraskuuta 1909 Slatina, Romania – 29. maaliskuuta 1994 Pariisi, Ranska) oli romanialaissyntyinen näytelmäkirjailija. Ionesco luetaan niin sanotun absurdin teatterin tärkeimpiin nimiin. Hän tarkasteli näytelmissään inhimillistä vuorovaikutusta ja rajoituksia, joita kieli sille asettaa.


title: Eugène Ionesco

text: Syntyperästään huolimatta Ionesco vaikutti suurimman osan elämästään Ranskassa. Hän myös kirjoitti lähes koko tuotantonsa ranskaksi.


title: Eugène Ionesco

text: Ionescon tunnetuimpia näytelmiä ovat "Kalju laulajatar", "Oppitunti", "Sarvikuono" ja "Tuolit". Niitä kaikkia on esitetty myös Suomessa. Vuonna 1955 Ionescon näytelmä "Uusi vuokralainen" sai maailmanensi-iltansa helsinkiläisessä Lilla Teaternissa.


title: Arc (albumi)

text: Arc on Neil Youngin ja Crazy Horsen livealbumi vuoden 1991 Pohjois-Amerikan kiertueelta. Albumi julkaistiin alun perin kaksoisalbumin "Weld" yhteydessä vuonna 1991 kolmen CD:n erikoispainoksena "Arc-Weld", mutta se on julkaistu myös omana painoksenaan. Albumi on montaasi, joka käsittää katkelmia eri konserteista, sisältäen äänen kiertoefektiä, vokaaliosuuksia sekä kitaroiden säröääniä.


title: Veitsen valossa

text: Veitsen valossa (KRÄLP 44 / KRÄKCD 44) on suomalaisen Miljoonasade-yhtyeen kolmas studioalbumi. Se julkaistiin 8. maaliskuuta 1989. Albumi on Miljoonasateen myydyin levy sekä eräänlainen keräilyharvinaisuus, sillä siitä ei ole sittemmin otettu uusintapainoksia.


title: Veitsen valossa

text: Kaikki kappaleet säveltänyt Matti Nurro, sanoittanut Heikki Salo ja sovittanut Miljoonasade, ellei toisin mainittu.


title: Oksana Bajul

text: Oksana Serhijivna Bajul (, s. 16. marraskuuta 1977 Dnepropetrovsk, Neuvostoliitto) on ukrainalainen taitoluistelija ja olympiavoittaja. Hän asuu nykyisin New Jerseyssä Yhdysvalloissa.


title: Oksana Bajul

text: Oksana Bajul oli vasta 15-vuotias, kun hän voitti vuonna 1993 taitoluistelun maailmanmestaruuden. Seuraavana vuonna hän voitti olympiakultaa Lillehammerin talviolympialaisissa 16-vuotiaana. Olympiakulta oli jäädä haaveeksi, kun Bajul loukkaantui kesken kisojen. Hän törmäsi lyhytohjelman jälkeisissä harjoituksissa Saksan Tanja Szewczenkon kanssa, mutta luisteli kuitenkin vapaaohjelman luvallisten kipulääkkeiden avulla. Bajul oli Ukrainan ainoa olympiavoittaja talvikisojen osalta aina vuoteen 2014 asti.


title: Oksana Bajul

text: Bajul siirtyi ammattilaiseksi heti vuoden 1994 talviolympialaisten jälkeen, vaikka ikänsä puolesta hän olisi ehtinyt luistella vielä monissa arvokisoissa. Oksana Bajul saavutti amatööriurallaan olympiakullan, maailmanmestaruuden ja kaksi EM-hopeaa.


title: Oksana Bajul

text: Ura ei jatkunut enää valoisissa merkeissä. Bajul joutui käymään polvileikkauksessa. Lääkäri neuvoi häntä olemaan palaamatta jäille kahteen kuukauteen. Oksana Bajulin manageri ja kasvattiäiti "Galyna Zmijevska" teki kuitenkin miljoonan dollarin sopimuksen ja Bajul palasi jäille jo kahden viikon päästä leikkauksesta. Tämä ja iän myötä tulleet kehon muutokset vaikuttivat Bajulin tekniikkaan eikä luistelu ollut enää yhtä valloittavaa kuin amatööriaikana.


title: Oksana Bajul

text: Lisääntyneet ammatilliset ja henkilökohtaiset ongelmat ajoivat Bajulin alkoholin pariin. Vuonna 1997 hänet pidätettiin, kun hän oli kolaroinut humalassa. Myöhemmin hän kävi katkaisuhoidossa ja on ajoittain luistellut taitoluistelutapahtumissa muun muassa "Broadway on ice" -show’ssa. Bajul on myös esiintynyt televisiossa reality-show’ssa muun muassa julkkispokerissa ja "Master of Champions" nimisessä ohjelmassa tuomaristossa. Ohjelma oli eräänlainen kykyjenetsintäohjelma, jossa erilaisten erikoisten taitojen omaavat kilpailivat siitä, kuka on ohjelman paras.


title: Luettelo Lucky Luke -albumeista

text: Tässä on luettelo kaikista Suomessa ilmestyneistä Lucky Luke -albumeista. Suluissa on Suomen ilmestymisvuosi.Uudet seikkailut:


title: Länsimaisen musiikin historia

text: Länsimaisen musiikin historia luetaan laajimmassa merkityksessä alkavaksi noin 800 eaa. Tämä 1200-vuotinen periodi käsittää antiikin ajan. Sitä seuraavat musiikinhistoriassa keskiaika (400–1420), renessanssi (1420–1600), barokki (1600–1750), klassismi (1750–1800), romantiikka ja realismi (1800–1910) ja lopulta 1910 alkanut modernin jakso.


title: Länsimaisen musiikin historia

text: Länsimaisen musiikin historiaan kuuluu myös populaarimusiikin historia, jonka alku voidaan ilmiönä ajoittaa 1800-luvun puoliväliin. Perinteinen musiikin historiantutkimus on yleensä tutkinut musiikkia musiikinteorian lähtökohdista. Sittemmin on myös pyritty ottamaan huomioon musiikin tekemiseen, vastaanottamiseen ja siitä puhumiseen liittyvät sosiaaliset ja inhimilliset ulottuvuudet.


title: Jukka Santala

text: Jukka Santala (s. 10. syyskuuta 1985 Helsinki, Suomi) on suomalainen entinen jalkapalloilija.


title: Jukka Santala

text:
Vuoden 2005 tammikuussa tuolloin vielä keskuspuolustajana pelannut Santala siirtyi Helsingin Jalkapalloklubista Skotlantiin Glasgow Rangersin riveihin. Santala ei kuitenkaan saanut joukkueessa peliaikaa ja siirtyi joksikin aikaa lainalle kakkosdivisioonan Partick Thistlen riveihin. Partick Thistlessä Santala sai peliaikaa ja siirtyi pelipaikaltaan hyökkääjäksi. Hän teki 19 ottelussa 11 maalia. Kun lainasopimus päättyi eikä Santala päässyt edelleenkään Rangersissa pelaamaan, siirtyi hän Tanskaan FC Nordsjællandin joukkueeseen tehtyään testipelissä viisi maalia. 2006 hän lukeutui maalimäärältään liigan parhaiden maalintekijöitten joukkoon. 2009 Santala pelasi Ruotsin toiseksi korkeimmalla sarjatasolla Mjällbyn joukkueessa. Kaudeksi 2010 hän palasi Suomeen Veikkausliigaan Hakan joukkueeseen. Elokuussa 2010 Haka ja Santala purkivat sopimuksensa yhteisymmärryksessä ja hyökkääjä siirtyi loppukaudeksi Ykkösen Rovaniemen Palloseuraan.
Kauden 2011 Santala pelasi Ykkösessä FC KooTeePeen joukkueessa.Kauden 2012 Santala Pelasi PK-35 Vantaa:n riveissä viimeistellen 23 ottelussa 9 maalia. Vuoden 2012 Marraskuussa Santala solmi 2-vuotisen sopimuksen Kakkosessa pelaavan KTP:n kanssa. Vuoden 2013 Tammikuussa Santala mursi pohjeluunsa minkä takia Santala oli sivussa yli 4 kuukautta täten missaten kauden 2013 alun.


title: Juhani Kirpilä

text: Vilho Valter Juhani Kirpilä (28. syyskuuta 1931 Helsinki – 3. elokuuta 1988 Helsinki) oli lääkäri ja taiteen kerääjä.


title: Juhani Kirpilä

text: Kirpilä syntyi Helsingissä Vilho Kirpilän ja Hilja Saukkosen perheeseen, mutta perhe muutti pian Puolangalle, missä hänen isänsä toimi pitkään kunnanlääkärinä. Kirpilä kirjoitti ylioppilaaksi Oulun lyseosta 1949, opiskeli Helsingissä ja valmistui lääketieteen lisensiaatiksi 1956. Reumatologiaan erikoistunut Kirpilä toimi pitkään Reumaliitossa ja piti yksityisvastaanottoa. Hän kirjoitti monta vuotta Kauneus ja Terveys -lehteen pakinoita nimimerkillä ”Ohimennen”. Niissä hän kertoi oman ammattialansa tapahtumista ja maailmanmatkoistaan erityisesti kulinarismin ja gastronomian näkökulmasta.


title: Juhani Kirpilä

text: Toukokuussa 1967 Kirpilä ehdotti pakinassaan alkoholistien lähettämistä keskitysleireille, mutta totesi, ettei sillä ole hyvää kaikua, vaikka "se tässä tapauksessa olisi mitä käyttökelpoisin". Hän kieltäytyi vastaamasta toimittajien haastattelupyyntöihin lääkärin etiikasta.


title: Juhani Kirpilä

text: Kirpilän taidekokoelma sai alkunsa, kun hän osti 1950-luvun alussa ensimmäisellä palkallaan Maria Wiikin pastellimaalauksen. Vajaassa neljässä vuosikymmenessä hän keräsi kokoelman, joka käsitti töitä 1800-luvun lopulta 1970-luvulle, suurin osa figuratiivisia maalauksia. Lisäksi kokoelma sisältää veistoksia, grafiikkaa, akvarelleja, piirustuksia sekä erän venäläistä posliinia. Kirpilä testamenttasi 534 teosta käsittävän kokoelmansa ja kotinsa Suomen Kulttuurirahastolle. Niistä muodostettiin Helsingissä osoitteessa Pohjoinen Hesperiankatu 7 sijaitseva, yleisölle vuonna 1992 avattu Taidekoti Kirpilä. Sibelius-Akatemialla on taidekodin tiloissa konserttitoimintaa.


title: Juhani Kirpilä

text: Kirpilä toimitti Sisko Motin ja Anna-Marja Oksan kanssa 818-sivuisen matrikkeliteoksen "Suomen lääkärit 1962", jonka Suomen lääkäriliitto julkaisi 1963.


title: Loittorengas

text:
Loittorengas on valokuva- tai elokuvakameran osa, joka asetetaan objektiivin ja kameran väliin.
Loittorengas muuttaa objektiivin tarkennusaluetta siten, että objektiivi pystyy tarkentamaan lähemmäs kuin ilman loittorengasta, mutta ei pysty ollenkaan tarkentamaan kauas, eli siitä on hyötyä niin sanotussa lähikuvauksessa, jossa kuvataan lähietäisyydeltä pieniä kohteita kuten hyönteisiä.


title: Loittorengas

text: Loittorenkaita on eri pituisia eri polttovälin linssien kanssa käytettäväksi ja eri tarkennusetäisyyksien saavuttamiseksi. Tarkennusetäisyyden pienentyessä samalla polttovälillä lähikuvauksen suurennussuhde kasvaa, mutta samalla objektiivin valovoima heikkenee. Jos loittorenkaan pituus on sama kuin objektiivin polttoväli, huononee valovoima puoleen. Parhaat loittorenkaat sisältävät sähköiset liitännät objektiivin ja kameran väliseen tiedonsiirtoon.


title: Arkajalka

text: Arkajalka on ensimmäinen Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Albumin ovat suomentaneet Soile Kaukoranta ja Heikki Kaukoranta.


title: Arkajalka

text: Vanha Harold Lucius "Baddy" Badminton on kuollut ja hänen tilansa on jäänyt ilman omistajaa. Baddylla on enää yksi perivä sukulainen, Waldo Badminton, ja hän saapuu Englannista Yhdysvaltoihin hoitamaan Baddylta perimäänsä tilaa. Jack Ready -niminen roisto haluaa joukkioineen vallata tilan itselleen. Baddy oli ennen kuolemaansa kirjoittanut kirjeen, jossa hän käskee Lucky Lukea huolehtimaan Waldosta ja pitämään konnat poissa tilalta. Näin siis myös Lucky Luke joutuu tarinaan mukaan. Waldo ei hätkähdä roistoista ja hän yhdessä Baddyn ystävän Intiaani-Samin kanssa puolustavat itseään ja tilaa niin, että Lucky Lukekin on ihmeissään. Lukenkin apua tarvitaan, kun Ready on saanut Waldon ja tämän hovimestarin Jasperin vangittua ja on vähällä hirttää heidät. Lucky Luken avulla Jack Ready joukkioineen saadaan häädetyksi kaupungista ja Waldo voi jatkaa elämäänsä perimällään tilalla.


title: Tyttö sillalla

text: Tyttö sillalla (La fille sur le pont) on vuonna 1999 julkaistu ranskalainen elokuva. Elokuvan ohjasi Patrice Leconte ja käsikirjoitti Serge Frydman. Pääosia näyttelevät Vanessa Paradis ja Daniel Auteuil. Elokuva on ranskankielinen ja kuvattu mustavalkoisena.


title: Tyttö sillalla

text: Elokuva oli ehdokkaana parhaan ulkomaisen elokuvan BAFTA- ja Golden Globe-palkinnoille. Se oli ehdokkaana parhaaksi ranskalaiseksi elokuvaksi sekä myös muun muassa parhaasta ohjauksesta ja käsikirjoituksesta César-elokuvapalkinnolle. Molemmat päänäyttelijät saivat César-elokuvapalkintoehdokkuudet, joista Daniel Auteuil voitti parhaan ranskalaisen miesnäyttelijän kategoriassa.


title: Patrice Leconte

text: Patrice Leconte (s. 12. marraskuuta 1947, Pariisi, Ranska) on ranskalainen elokuvaohjaaja ja -käsikirjoittaja. Hän kuului myös Cannesin filmifestivaalien tuomaristoon vuonna 2006. Ensimmäiset elokuvansa Leconte ohjasi 1960-luvulla. Leconte ohjaa edelleen aktiivisesti elokuvia.


title: Andy Todd

text: Andrew Todd (s. 21. syyskuuta 1974 Derby, Englanti) on englantilainen jalkapalloilija, joka edustaa Englannin Valioliigassa pelaavaa Derby Countyä. Hän on pelipaikaltaan keskuspuolustaja, mutta pelaa myös puolustavana keskikenttäpelaajana.


title: Andy Todd

text: Vuonna 1992 alkaneella ammattilaisurallaan Todd on edustanut Derbyn lisäksi Middlesbroughia, Swindon Townia, Boltonia, Charltonia, Grimsbya, Burnleyta ja Blackburn Roversia.


title: Igor Bezrodnyi

text: Igor Semjonovitš Bezrodnyi (; 7. toukokuuta 1930 Tbilisi, Transkaukasian SFNT, Neuvostoliitto – 30. syyskuuta 1997 Helsinki) oli neuvostoliittolainen viulutaiteilija ja professori. Solistinuran lisäksi hän opetti ja johti orkestereita. Hän johti Moskovan akateemista kamariorkesteria 1976–1981 ja Turun kaupunginorkesteria 1986–1990. Hän opetti Sibelius-Akatemiassa vuodesta 1990 aina kuolemaansa vuonna 1997 asti. Moskovan konservatoriossa Bezrodnyi ehti hoitaa professuuria yli 40 vuotta.


title: Thora Meincke

text: Thora Halberg Meincke (23. toukokuuta 1877 Odense – 26. joulukuuta 1911) oli tanskalainen näyttelijä. Meincke näytteli koko uransa ajan Dagmarsteaterissa ja esiintyi lisäksi neljässä elokuvassa. Hän oli näyttelijä Anna Larssenin sisar ja oli naimisissa näyttelijä Albrecht Schmidtin kanssa.


title: Virmajuurikasvit

text: Virmajuurikasvit ("Valerianaceae") on Cronquistin luokittelujärjestelmässä "Dipsacales"-lahkoon kuuluva kaksisirkkaisten kasvien heimo. Siihen kuuluu noin 350 lajia, jotka jaetaan 14 sukuun. Ne kasvavat luonnonvaraisina pohjoisen pallonpuoliskon lauhkealla vyöhykkeellä sekä Etelä-Amerikassa Andeilla. Suvun kasveja käytetään koristekasveina sekä lääkekasvina – ”valeriaana” on perinteinen unilääke. Myös salaatteihin käytetty vuonankaali ("Valerianella locusta") kuuluu tähän heimoon.


title: Tieteellisten seurain valtuuskunta

text: Tieteellisten seurain valtuuskunta (virallinen lyhenne TSV) on noin 260 suomalaisen tieteellisen seuran valtakunnallinen kattojärjestö.


title: Tieteellisten seurain valtuuskunta

text: TSV on perustettu vuonna 1899, ja sen jäsenseuroihin kuuluu yhteensä yli 250 000 jäsentä. Sääntöjensä mukaan valtuuskunta valvoo ja edistää jäsenseurojensa toimintaedellytyksiä muun muassa harjoittamalla julkaisutoimintaa sekä tekemällä tieteen asemaa koskevia aloitteita ja antamalla lausuntoja.


title: Tieteellisten seurain valtuuskunta

text: Valtuuskunnan toimintaa ohjaa Laki tieteellisten seurain valtuuskunnasta (938/2006). Sen säännöt on hyväksytty vuonna 2007.


title: Tieteellisten seurain valtuuskunta

text: Valtuuskunta ylläpitää julkaisukeskusta, joka koostuu Tieteellisen kirjallisuuden vaihtokeskuksesta, julkaisuvarastosta, julkaisupalveluyksiköstä ja myyntinäyttely Tiedekirjasta. Tiedekirja - Vetenskapsbokhandeln sijaitsee Helsingin Snellmaninkadulla. Siellä myydään TSV:n jäsenseurojen julkaisuja.


title: Tieteellisten seurain valtuuskunta

text: Tieteellisten seurain valtuuskunta julkaisee "Tieteessä tapahtuu" -lehteä. Valtuuskunta järjestää myös joka toinen vuosi pidettävän yleisen tiedetapahtuman Tieteen päivät.


title: Tieteellisten seurain valtuuskunta

text: Tieteiden talo on Tieteellisten seurain valtuuskunnan hallitsema rakennus Helsingin Kruununhaassa. Kirkkokadulla sijaitsevassa talossa pidetään luentoja, esitelmiä, vastaanottoja ja koulutustilaisuuksia.


title: Kauhu

text: Kauhulla tarkoitetaan voimakasta pelontunnetta, varsinkin sellaisissa tapauksissa, joissa siihen liittyy tuntemuksia jonkin asian tai tilanteen hirveydestä tai karmeudesta. Kauhu voi aiheuttaa fyysisiä oireita kuten vapinaa, hikoilua, huimausta, sydämentykytystä ja hyperventilaatiota.


title: Kauhu

text: Martin Heidegger kirjoittaa Terho Pursiaisen "perikauhuksi" kääntämästä kaiken merkityksen katoamisen aiheuttamasta kauhusta ("der Angst". Pelko on saksaksi "die Angst".).


title: Harri Filppa

text: Harri Filppa (s. 1980) on suomalainen sarjakuvapiirtäjä, kuvittaja ja graafinen suunnittelija. Oulun Sarjakuvakeskuksen toiminnanjohtajana työskentelevä Filppa on julkaissut kaksi lapsille suunnattua "Vastarannan siili" -sarjakuvakirjaa ja omaelämäkerrallisen "Kuolema meidät erotti" -albumin. Kuolema meidät erotti on vuoden 2018 Sarjakuva-Finlandia-palkintoehdokkaana.


title: Harri Filppa

text: Lapin yliopistosta taiteiden maisteriksi valmistunut Filppa teki pro gradu-työnsä sarjakuvamuotoisena. Mainossarjakuvaa käsittelevä gradu on julkaistu nimellä "Tiedettä ja sarjakuvaa". Hänen sarjakuviaan on lisäksi julkaistu esimerkiksi Oulu-lehdessä, nuorisolehti Kaaoksessa, Oulun ylioppilaslehdessä, Ilta-Sanomissa ja Sarjarissa. Filppa toimittaa Oulun sarjakuvaseuran nettilehti Ruutukaavaa.


title: Vasco Rossi

text: Vasco Rossi (s. 7. helmikuuta 1952 Zoccassa Italiassa) on Italian tunnetuimpia laulaja-lauluntekijöitä. 26-vuotisen uransa aikana hän on julkaissut 21 albumia ja kirjoittanut noin 130 laulua. Lisäksi Rossi on kirjoittanut sanoituksia muille artisteille.


title: Vasco Rossi

text: Rossi on tunnettu epäsovinnaisesta elämäntyylistään, ja häntä on myös kritisoitu siitä. Hän on kärsinyt ehdollisen tuomion huumausaineiden hallussapidosta. Myös hänen lauluissaan puhutaan rankoista aiheista koruttomalla tavalla, ja hän kutsuukin itseään "provocautoreksi", provosoivaksi lauluntekijäksi.


title: Vasco Rossi

text: Rossin tunnetuimpiin lauluihin kuuluvat "Albachiara" ja "Vita spericolata".


title: Viron instituutti

text: Viron instituutti () on Lennart Meren vuonna 1989 perustama organisaatio, jonka tarkoituksena on esitellä virolaista kulttuuria ulkomailla.


title: Viron instituutti

text: Tallinnan lisäksi Viron instituutilla on nykyisin kaksi toimipistettä ulkomailla: Budapestissä ja Helsingissä. Instituutti järjestää kulttuuritapahtumia ulkomailla ja kustantaa aihepiireittäin Viroa esitteleviä julkaisuja sekä kolmea kulttuurilehteä englanniksi. Viron instituutti hallinnoi myös sekä viroksi että englanniksi julkaistua kulttuurikalenteria kultuur.info sekä Viroa käsittelevää verkkotietosanakirjaa Estonica.